Izapideak - Arte Ederren Fakultatea - Arte Ederren Fakultatea - UPV/EHU\nSegurtasuna gelatan,lantegietan, platoetan...\nKultura Ondareen Zaintza eta Zaharberritzeari buruzko Gradua\nZeramika: Artea eta Funtzioa Masterra\nArte Garaikidearen Kontserbazioa eta Erakusmoldeak (CYXAC) Masterra\nIkerketa eta Sormena Artean Masterra\nIDAZKARITZAKO IZAPIDEEN EGUTEGIA\nTITULUAREN EUROPAKO GEHIGARRIA (TEG)\nHAUTAZKO KREDITUAK ONARTZEKO ESKATZEA\nIRAKASGAI OSAGARRIAK EDO GEHIEGIZKO KREDITUEN ARAUTEGIA\nATZERRIKO UNIBERTSITATE-IKASKETEN BALIOZKOTZEA\nKONPENTSAZIO BIDEZKO EBALUAZIOA ESKATZEA\nIKASKETA AMAIERAKO DEIALDIA\nMATRIKULA EZEZTATZEKO ESKAERA\nJARRAIBIDEAK UPV/EHUKO POSTA OHIZKO KONTURA BIDERATZEKO\n(Beste leiho bat zabalduko du)2020/21 Ikasturteko izapideen egutegia (pdf ,52,13 Kb)\n(Beste leiho bat zabalduko du)2019/20 Ikasturteko izapideen egutegia (pdf ,28,25 Kb)\nProzedura honako hau da:\nTitulua eskatzea betetzea eta sinatzea\nNANren fotokopia eranstea (indarrean)\nDagozkion tasak ordaintzea (Idazkaritzan emandako abonu-agiriaren bidez). Izapide horiek egin ondoren, TITULUA ALDI BATERAKO ORDEZKATZEKO ZIURTAGIRIA emango zaio eta horrek balio ofiziala izango du, titulua igorri arte.\nEskaera egin zenetik epe bat igarota, Idazkaritzak behin betiko titulua igorriko du eta Tituluen Bulegoak mezu elektroniko bat bidaliko dio ikasleari horren bila joan daitekeela adieraziz.\nIzapide hori interesdunak BERAK egin beharko du, edo NOTARIO-AHALORDE bidez beste pertsona bati eskuordetuta.\nHori jasotzeko idazkaritzara joateko aukerarik izan ezean, idatziz eska daiteke titulua bidaltzeko eskabide-orria Titulua bidaltzea beste Probintzia bateko Hezkuntza Ordezkaritzara, UVP-EHUren beste Campus bateko Errektoreordetzara, edo beste herrialde bateko Espainiako Kontsul Bulegora.\n(Beste leiho bat zabalduko du)Titulua eskatzea (pdf ,38,96 Kb)\n(Beste leiho bat zabalduko du)Titulua jasotzea (pdf ,68,54 Kb)\nTituluaren Europako Gehigarriaren helburua da Europako herrialdeetan emandako goi-mailako hezkuntzako tituluen gardentasuna areagotzea eta horien aitortza profesionala eta akademikoa erraztea.\nIkastegiaren idazkaritzan edo EHUko webgunearen bidez eskatuko da. Interesa duen pertsonak nahi adina eskatu ahal izango ditu, aldez aurretik ezarritako tasa ordainduta.\nTEGa hiru hizkuntzatan egingo da: gaztelania, euskara eta ingelesa\nTEGa ikastegiaren idazkaritzan emango da, ordainketa egin eta astebete ingurura; arrazoi teknikoengatik eragozpenak sortzen ez baldin badira\nOrdainketa-pasagunearen bidez, banka elektronikoaren erabiltzaile edo kreditu-txartel baten titular gisa\nEskaeran seinalatutako posta elektronikora bidaliko da\n(Beste leiho bat zabalduko du)AE Fakultateko graduz aldatzeko arautegia (pdf ,49,20 Kb)\n(Beste leiho bat zabalduko du)Leku-aldatzeko eskaera (gradu aldaketa) (pdf ,119,69 Kb)\n(Beste leiho bat zabalduko du)2020/21eko gradu aldaketa (pdf ,35,97 Kb)\n(Beste leiho bat zabalduko du)AE Fakultateko ordutegia edo taldez aldatzeko arautegia (pdf ,45,16 Kb)\n(Beste leiho bat zabalduko du)Taldea elkaraldatzeko eskaera (pdf ,83,62 Kb)\n(Beste leiho bat zabalduko du)Matrikulatutako talde aldakera (pdf ,123,51 Kb)\nHau izango da Arte Ederren Fakultatean hautazko kredituen aitorpena eskatzeko prozedura curriculumari ez dagozkion kanpoko praktikak, kultur eta kirol jarduerak, ikasleen ordezkari lana eta lankidetzako jarduera solidarioak egiteagatik.\nEskaera eta kasuan kasuko agiriak ikastegiko idazkaritzan aurkeztu behar dira horretarako ezarritako epeetan. (Ikus fakultateko idazkaritzako tramiteen egutegia).\nHirugarren eta laugarren mailetako hautazko kredituetarako eska daiteke.\nAitorpena eskatu nahi duten ikasleak EZ DIRA HAUTAZKO KREDITU HORIETAN MATRIKULATU BEHAR, bekadunak izan ezik.\nIkaslea laugarren mailan matrikulatzen bada, eta hirugarren mailan hautazko kredituak egiteke baditu, nahitaez matrikulatu beharko da horietan, kreditu horien aitorpena nahi izanda ere.\nIkasketa plan osotik, gehienez 6 kreditu bakarrik aitor daitezke.\nAurkeztutako dokumentazioa ikusita, ebazpen bat eman eta aitorpen hori ikaslearen espedientean sartuko da, betiere ezarritako prezio publikoak lehenik ordainduta.\nZalantzarik izanez gero, informazioa eskatu ikastegiko idazkaritzan.\n(Beste leiho bat zabalduko du)Hautazko kredituak eskaria (pdf ,81,37 Kb)\n(Beste leiho bat zabalduko du)Ikasgai osagarri gehiegizkoaren arautegia (pdf ,76,47 Kb)\nBaliozkotzeko eskabide-orria. Bertan zehaztuko dira baliozkotu nahi diren irakasgai guztiak.\nNorberaren Ziurtagiri Akademikoa.\nGainditutako irakasgaien programa ofizialak ikastegiaren zigiluarekin.\nBaliozkotzeak eta kredituen onarpenak eskaria (Dokumentua ezin izan da aurkitu.)\nDagokion Eskabide-orria bete. Bertan zehaztuko dira baliozkotu nahi diren irakasgai guztiak.\nGainditutako irakasgaien programa ofizialak ikastegiaren zigiluarekin\nBaliozkotzeak eskatzeko aurkeztuko diren dokumentu guztiak ofizialak izango dira, eta bide diplomatikoaren bitartez legalizatuak, indarrean dagoen legeriarekin bat etorrita.\nDokumentuekin batera, hala behar izanez gero, gaztelaniarako itzulpena ere aurkeztuko da.\n(Beste leiho bat zabalduko du)Titulu atzerritarrak homologatzerko eskaera (pdf ,81,20 Kb)\nHezkuntza eta Zientzia Ministerioaren web orria\nKonpentsazioa eskatu ahal izateko, honako baldintza hauek bete beharko dira:\nIkasturtean matrikulatuta egotea.\nIrakasgaien deialdiak agortuta ez edukitzea.\nKonpentsatutako irakasgaiek tituluaren kreditu kopuru osoaren % 6ko balioa izango dute gehienez ere eta kredituen % 90 gaindituta eduki beharko da.\nKonpentsatu nahi diren irakasgaietako hiru deialdietara aurkeztu izana beharrezkoa izango da eta gutxienez horietako batean 3ko kalifikazioa izango du eskatzaileak.\nKarrera amaierako proiektua konpentsatzeko eskaerarik ez da onartuko.\nIkasleek ebaluazio berezia eskatu ahal izango dute ikasturte bakoitzeko irailan eta martxoan. Eskaria egiteko azken eguna hilaren 5a izango da kasu bietan. Arte Ederren Fakultateko.\nKonpentsazio epaimahaiak iraila edo martxoaren 15a baino lehen hartu beharko du erabakia, hurrenez hurren.\n(Beste leiho bat zabalduko du)Ebaluazio berezi eskaria (pdf ,80,57 Kb)\nLehenengo matrikulakoak ez diren irakasgaietan baino ezingo da ikasketa amaierako deialdirako eskaria egin. Salbuespen bakarra izango da Gradu Amaierako Lana.\nIkasketa amaierako deialdirako eskaria egin ahal izango dute ikasketak amaitzeko gehienez ere 30 kreditu falta dutenek (GRALa izan ezik)\nIkasketa amaierako azterketak ebaluatzeko erabiliko den sistema azken ebaluazioa izango da.\nIkasle bakoitzak ikasketa amaierako deialdi bat baino ezingo du eskatu.\n(Beste leiho bat zabalduko du)Ikasketa amaierako deialdiari buruzko arauak (pdf ,28,68 Kb)\n(Beste leiho bat zabalduko du)Ikasketa amaierako deialdia: eskaera-orria (pdf ,84,60 Kb)\nUnibertsitateak ezarritako baldintza orokorrez gainera, Ikasketak Arte Ederren Fakultateak bartzarran erabaki du gradu-ikasketa horietan jarraitu nahi duten ikasleek (lekualdatzeko eskatzaileek) beraien graduko lehenengo eta bigarren maila jatorriz oso-osorik gaindituta izan behar dituztezla.\n1. Espedientea lekualdatzeko eskari inprimakia.\n2. Unibertsitatera sartzeko proben (hautaproben) fotokopia.\n3. NANaren fotokopia.\n4. Egindako ikasketen ziurtagiri akademikoa. Ziurtagirian ondokoak agertu beharko dira jasota argi eta garbi:\n• Zenbat deialdi agortu diren\n• Iraute Arauak bete diren edo ez.\nAgiri hau ez da beharrezkoa UPV/EHUko ikasleentzat.\n5. Irakasgaiak baliozkotzeko eskaria irakasgaiaren programa ofizialak erantsita.\n(Beste leiho bat zabalduko du)Lekua-aldatzeko eskaera (pdf ,119,69 Kb)\nIkasleak matrikula ezeztatu ahal izango du abenduaren 31 arte. Data hori igarota ez da matrikula ezeztatzeko eskaerarik onartuko, aldez aurreko eskaera arrazoitua eginda ikastegiko zuzendaritzak berariaz baimendu ezean.\nIkasleak eskatuta egindako ezeztatzeak ez du matrikula ordaintzeko konpromisotik salbuesten. Konpromiso hori matrikula egitean hartzen da.\nKontsultatu matrikula ezeztatzeari buruz indarrean dagoen araudia.\n(Beste leiho bat zabalduko du)Matrikularen aldaketa (pdf ,82,67 Kb)\n(Beste leiho bat zabalduko du)Uko egiteko dokumentua (pdf ,97,86 Kb)\n(Beste leiho bat zabalduko du)Arduraldi partziala (pdf ,91,99 Kb)\nGradu ikasketetarako iraunkortasun arautegia (6. art.)\nArte Ederren Fakultateko gradutan 40 urtetik gorakoentzako sarrerarako baldintzak (Ikastegiko Batzarra, 2016.02.03)\n(Beste leiho bat zabalduko du)Araudia (pdf ,61,35 Kb)\n(Beste leiho bat zabalduko du)Eskaera orokorra (pdf ,77,22 Kb)\n(Beste leiho bat zabalduko du)BIDERA EZAZU UPV/EHUKO POSTA ZURE OHIZKO KONTURA (pdf ,184,06 Kb)


Sousafoia, txarangetako tuba - Ustekabe txaranga\n2020-02-20\tBy\tOruesagasti(e)ko Julen\tEz dago iruzkinik\nTxarangako instrumenturik baldin bada benetan ikusgarria, sausafoia da hori. Haurrek harriduraz begiratzen dute, baita nagusiek ere.\nNola deitzen da tronboi erraldoi hori? Galdetzen dute batzuek. Antena parabolikoa ote den zirikatzen dute besteek. Txarangako Pablo da bere haize nekaezinakin instrumentua betetzen duen kidea,\nSausafoia edo sausafonoa da bere benetako izena (ez nahastu saxofoia eta sausafoia), nahiz eta gehienetan helikoia edo tuba izenak erabili. Tuba mota zehatz bat da sausafoia, helikoiaren antzekoa, baina gure sausofoilaria berezko izena erabiltzearen aldekoa denez, hara hor azalpena. John Philip Sousa martxa konposatzaile eta banda zuzendariaren enkarguz egindako instrumentua da, 1890. hamarkadan garatutakoa. Helburua zen tubaren soinua bandaren gainetik zuzentzea. 1920. hamarkadan kalejiretan erabiltzen hasi ziren, eta hortik batzuek “martxarako tuba” izena erabiltzea.\nFuntsezko instrumentua da txarangarentzat, bere ezaugarriak direla eta. Gaur egun daukaguna bigarren eskuko denda batean aurkitu genuen, Frantzian, 2012an. Ordutik hona hamaika lekutan erabili dugu, jairik jai, eta erabat zaharberritu dugu orain. Bilboko lutier baten esku utzi dugu (Fertxi), tamainako instrumentuak konpontzen ohituta baitago. Txapa, pintura, garbiketa, pistoiak… lan gogorra egin du eta emaitza ikusgarria izan da. Zaharraren xarma eta berriaren diztira dauzka orain eta pozez eramango dugu plaza batetik bestera!\nEz dago iruzkinik "Sousafoia, txarangetako tuba"


Hondarribiko Udalak bi marka izango ditu aurrerantzean - Bidasoko Hitza : Bidasoko Hitza\nHondarribiko Udalak bi marka izango ditu aurrerantzean\nIrudi korporatibo berria aurkeztu dute, erakundearen aurpegi gisa eta komunikatzeko erabiliko dena.\nAlkatea eta Turismo zinegotzia, marka berria aurkezten\nIrudi korporatibo berria du gaurtik Hondarribiko Udalak. Ate ireki bat irudikatzen duen ‘H’ berdea da marka berria; azpian Hondarribia hitza azaltzen da, grisez. Otsailaren 28ko plenoan onartu zen aldaketa eta gaur goizean Txomin Sagarzazu alkateak eta Maria Serrano turismo zinegotziak aurkeztu dute. Alkateak argitu duenez, marka berriak ez du zaharra ordezkatuko: “Ekitaldi ofizialetarako bestea erabiltzen jarraituko dugu eta hau egunerokotasunean gehiago erabiltzeko sortua da, besteak beste”.\nSerranok azaldu du gauza bat dela armarria eta beste bat erakundeak erakutsi behar duen irudia. Bere hitzetan, armarria ez zen erakundearen irudia emateko egokia, ezta komunikatzeko ere: “Irudi moldakorrago bat egin da eta Hondarribia hobeto ikusi eta ikustarazten da. Edozein erakundek bere burua azaltzeko modua azken urteotan asko aldatu da, eta nahiz eta gure armarriarekin gustura egon, komunikatzerako orduan egokiena ez zela ere ikusten genuen”.\nHondarribiko Udalaren marka berriak Santa Maria ateaurrea du oinarri. “Irudian Hondarribiaren ‘H’ hizkia ikusten da, Santa Maria ateaurrea izango balitz bezala”. Zinegotziak gehitu duenez, “irekita dagoen ate bat izan nahi du”. Armarriak kolore asko baldin baditu, ikur berriak bi baino ez, marrazkiaren berdea eta letren gris kolorea.\nAurkezpenaren ondoren, udalaren irudi korporatiboaren berritzea gauzatuko du erakundeak, eta hori pixkanaka egingo dela jakinarazi du Serranok: “Datozen aste eta hilabeteetan irudi hau zabaltzen joango gara. Ez da egun batetik bestera egiten den lana, baina bai dela gure asmoa euskarri eta forma desberdinetan ezagutarazten joatea”.


Bidaia aldizkarian istorio arrunt bat, eguneko istorio bitxia du Afrikan - Historia duzu aldizkari bidaia\nAurreanAfrikaEgun normal bat Afrikan istorioa bitxia\nAza 29 2011\t Egun normal bat Afrikan istorioa bitxia\nOiloak eta hondakinezko arteko tailerra; sarrerak duten banku "aberatsa" eta "penagarria"; Zimbabwean bat beren zaldiak Mozambique ihesi mugatik zeharkatzen duten "gerra"; arrainak zintzilik bizikletan; errepide bat impassable; betiereko izkina bat ... A day in Vilanculos.\nThat goizean Ana Paula eskaintzen berarekin joan Vilanculos erosteko. Gidatu zure 4×4 harea eta arroka ezinezkoa modu bat balitz bezala, denbora ezin izan du itxaron. Autoa errebotea, brincaba volaba. Bizitasuna I love. Demagun banku, non VIP sarrera sartzen da, horiek mantentzeko noizean behin lausotzeko, sarreren forma. Aire girotua gela erabat hutsik eta zeremoniatsua kudeatzaile bat eragiketa sinple bat piztu ahal 30 minutu itxaron saihestezina forma Afrikako. Joaten naiz zigarro bat erretzen. Ate ondoan, gainerako, bera, banku-, pertsona lerro luze bat da, aire fresko hori gabe. Bizikleta zintzilik arrain oraindik gasping guy aurrean. By, emakume talde bat, fruta bat eskaintzen, ez dirudi zerutik euria, maderable. Ez dira saltzen, pieza bakar, ilea eta aulkiak on loa lyse eskainitako. Hori inprimatu, , palmondoak inguratutako hondarrezko kale horretan, herriko laburpen ezin hobea izan daiteke.\nSupermerkatuan joan tabakorik erosi ondoren, erabakitzen dut. Prezioa saltzaileak, nire flip-pisua du flops, eta eza tan kalkulatzen. "Berria eta engañable", Piensa atino me regateo duten pisatzeko. Azkenik, banku ditu, ondoren zuzendari 300 deiak ditu sarrera bat funtzionamendua konplikatuak burutzeko beste kontu batera lortu. To berria harrapatu itsaski saltzen mutil talde bat auto pounce lortzeko gaituzu. Coolers plastikozko da, izotz artean. Ana Paula negoziatu, hautatu eta salmenta ikuskizuna sublime garatzen: "Inoiz baino hobea da, berria ". "Beste egunean ez da ona izan zen, gustura ez "izan zuen. "Ez esan andre, Hoax inoiz ez dut ". "Beti dira niretzat". "30000". "To engainatzen saiatzen ari zara. Ematen diot 15.000 ". "Horrek ez du ordaindu nigatik kostatzen da itsasontzian" .... Eta, beraz, prezioa da adostu arte, eta esan zuen Ana Paula diru nahikoa ez duela gaur egun, eta ordaindu bihar da. Negoziatzeko asko susmoak, Baina fidagarri ez. "Ez kezkatu, bihar izango da hemen egingo dugu, eta gurekin eman ", mutilak esaten txoko hartan ezagutzen dira lurperatuta behar da, seguru asko. Afrikan aldiz No edo distantziak. Nothing zain hamar mila baino gehiago inguruan. Gurekin, kartzela, horiek bakarrik, gaur egun bizi ezagutzeko askatasuna sublime, errealitatea, ametsak ez sortzeko unreached disappointments. Izkina non arraina saltzen zuten leku bakarra da.. Izkina da bere bizitzako gainerako.\nIzkina non arraina saltzen zuten leku bakarra da.. Izkina da bere bizitzako gainerako\nGero joango gara berea lagun batzuk ikusi Zimbabwe. Landa Vilanculos gehiago igaro, kale estuak, eguzkia diren in erretako thatched etxe eta bizitza. Itxura duen lehen tailerra at gelditu gara txatarra bat bezala. Victor utzi Duela aste bat auto bat konpondu ahal izateko. Enpresa alderdi, zein den oiloak eta txakurrak enbrageetam eta exhausts nahasten, egiten du, leku honetan autoak dira boligrafoak konpondu dela uste duzu. "Makina bat da", Ana Paula kontatzen dit irribarrez mekanikari inoiz gelditzen joking. Autoa ez dago prest, ezta ziurrenik edozein 20 terminoak adostu, Orain arte agian ez da izan delako konpondu rooster. Will. Magical Errealismo. Wreck honen erdian gauzak modu eraginkorrean konpondu dira.\nEzkontza negozioa iritsi gara zein Mugabe Zimbaweko herrialde lauhazka bat utzi, eta hondartzak horiek instalatuta. Canter da, ez metaforikoa; Herrialdea zeharkatzen zuen, bere artaldea duten zaldiak, bere negozio Zimbabwe izan da, eta zeharkatu mugan. Zer gutxi izan zuen bizitza berri bat hasteko gorde zuen. Bere herrialdean dueños aberats izan ziren, Hemen modan eta hotel txiki bat ireki da, zailtasun handiak eta eskaintza zaldi. Begiak batzuk bustitzeko zituen duenean hitz egiten zuen bere herrialdeko, nahiago zuen gaia ez ukitzeko bitartean. Nik etxera itzuli dira. Jaten dugu eta ordu eta erdi conversation ona dugu.\nItzuli errepidea bihurtuko dugu Ana Paula autopista bihurtzen da. Bat-batean bat Suitzako familia gure hotel doa eta bere autoak dira hondarretan itsatsita ezagutu dugu (Gauza bera gertatu gure kamioia). Gazte batzuk ezerezetik eskaintzen lagunduko agertzen. Non azaltzen zen inoiz etorriko? Dugu dig, oholak jarri genituen, aukerak eztabaidatu eta erabaki poltsak utzi aldatzeko eta beste autoak aparkatuta berea. Pasa eskaintzen talde gehien hartu nahi Villas bizilagun bat egiten Indian. Ana Paula itzuli ondoren, bost minutu. Lau kilometroko distantzia batean, terrible, lur orotako ibilgailua zela joan aurretik overtake denbora ematen dizu.(Edozeinek ez dut ikusi baino azkarrago gidatzeko). Gainera, mutil bat denbora, nork daki, ibilgailuaren atzeko atean zintzilikatu eta potholes-eraso onartzen. Lortzen lush ezer erdian zen, ikuspegi gabe iritsi zerbait, urruti bizitzea egiaztatu.\nHotel iritsi, ia bost p.m.. Deskargatu itsaski eta erosi dugu barazki eta fruta batzuk. Hori da gure afaria izango da. Sun mehatxatzen mugitu eta zerua da tinged. Ezinezkoa duten. Unframed beachfront mihise bat behatuta am I. Nola gauza asko gertatu eta non ezer inoiz gertatzen leku hau sinesgaitza istorioak entzun dut? Egun bat igaro zuen Vilanculos.\nTags: Afrika, banku, hotelak, Javier Brandoli, merkatuak, Mozambike, bidaia, Vilanculos, Villas egin Indian


Kultur Mahaiak soziedadeen arteko I. mus txapelketa antolatu du — Kulturaz\nKultur Mahaiak soziedadeen arteko I. mus txapelketa antolatu du\nKultur Mahaiak soziedadeen arteko I. mus txapelketa antolatu du Soziedadeen arteko hartu-emanak gehiago sustatzea da helburua. Lehen fasea elkarte bakoitzean jokatuko da (azaroko azken asteburuan eta abenduko aurrenean), bertako bazkideen artean. Bigarrena Sanagustinen (abenduaren 10ean), lehen faseko txapelketa bakoitzeko bi bikote finalistekin. Kultur Mahaiko bazkideek ere izango dute jokatzeko aukera. https://www.kulturaz.eus/albisteak/291 https://www.kulturaz.eus/albisteak/291/@@download/image/sozi.jpg\nSoziedadeen arteko hartu-emanak gehiago sustatzea da helburua. Lehen fasea elkarte bakoitzean jokatuko da (azaroko azken asteburuan eta abenduko aurrenean), bertako bazkideen artean. Bigarrena Sanagustinen (abenduaren 10ean), lehen faseko txapelketa bakoitzeko bi bikote finalistekin. Kultur Mahaiko bazkideek ere izango dute jokatzeko aukera.\n(Kepa Urbieta / Azpeitiko Kultur Mahaia)\nKultur Mahaiak Azpeitiko soziedadeen arteko I. mus txapelketa antolatu du, soziedadeekin eta Udalarekin elkarlanean.\n- Soziedadeen arteko hartu-emanak gehiago sustatzea.\n- Bide batez, Kultur Mahaiak diru iturriak lortzea txapelketarekin (Kultur Mahaiak aurten 19.000 euroko aurrekontua du).\nKultur Mahaiko batzar batzuetan aipatu izan da soziedadeekin hartu-emanean hasi beharko genukeela, baina bere garaian gaia uztea erabaki zen, beste zeregin handiago batzuk genituelako. Orain heltzeko moduan gaude eta, lehen neurri gisa eta giroa sortze aldera, mus txapelketa antolatzea erabaki dugu. Ikusiko dugu zer ematen duen gerora ekimenak, zer sustatzen den, nola...\nAzpeitian soziedadeek presentzia eta indar handia dute, denera 30 elkarte daudelako. Ondorioz, oso gune pluralak dira: kokapen, familia, kuadrila, adin, esparru... aldetik. Soziologikoki, Azpeitiaren aberastasun handienetakoak dira soziedadeak.\nHaiekin hitz egin ondoren erabaki du Kultur Mahaiak mus txapelketa antolatzea: 1. Lehenik eta behin, bakoitzari asmoa azaldu genion, eta ea prestatuko al ziren jakiteko. Balekoa jaso genuen. 2. Ondoren, soziedadeekin bilera egin genuen Sanagustinen, txapelketako arauak adosteko. Oso ondo joan zen bilera.\nBi fase izango ditu txapelketak\n1. fasea: soziedade bakoitzeko txapelketa, bertako bazkideen artean.\n- Bakoitzeko bi bikote finalistak (lau lagun), azken fasera sailkatuko dira.\n- 1. fasea azaroaren azken asteburuko ostiral-larunbat-igandean eta abenduko lehen asteburuko ostiral-larunbat-igandean jokatuko da, eta soziedade bakoitzak erabakiko du eguna.\n2. fasea, finala: Sanagustinen.\n- Abenduaren 10ean (larunbata).\n- Partaideak: soziedade bakoitzeko txapelketako bi bikote finalistak, eta Kultur Mahaiko txapelketako bi bikote finalistak.\n- Hasita dago. Norbera bere soziedadean apuntatu (badaude kartelak).\n- Soziedade bakoitzak finkatuko du izen-ematearen bukaera, bere txapelketako egunaren arabera.\n- Bikoteko: 20 euro.\nKultur Mahaiko bazkideak ere jokoan\nSoziedadeetako bazkideek ez ezik, Kultur Mahaiko elkarteko bazkideek ere jokatu ahal izango dute txapelketan: 1. fasean, Sanagustinen azaroaren 24an), eta hango bi bikote finalistak ere azken fasera sailkatuko dira.\nKultur Mahaiko bazkideek izena emateko modua eta aukerak:\n- Museko bikote batean gutxienez bietako batek izan beharko du Kultur Mahaiko elkarteko bazkidea. Bikote batek jokatu nahi badu eta inor ez bada bazkidea, mus partidaren aurretik gutxienez bietako bat bazkidetu egin beharko da (urtean 10 euro dira. Bazkidetzeko, hemen).\n- Izena emateko aukerak: lapikue@gmail.com / edo 674 165 684 / edo Sanagustin kulturgunea. Izen-abizenak jakinarazi.\n1. Izarraitz Txoko\n3. Nahi genduena\n5. El Vivero\n7. Landeta (azaroaren 26an jokatu dute)\n9. Oñatz Gain\n13. Loiolabide Zahar\n15. Gure Ametsa\n16. Oilo Soro\n20. Goi Kabi\n22. Ziripot (azaroaren 26an jokatu dute)\n25. Zelai Luze\n27. Urki Gain\n28. Kultur Mahaiko bazkideak (azaroaren 24an jokatuko dute, Sanagustinen)\nKontaktua eginda eta erantzuna falta:


Zientziaz | Osasuna zientziaz ulertzen delako soilik\nBa al dakizu benetan zer den homeopatia?\nGenetika eta Medikuntza. Jose Ramon Bilbao, Mikel Iriondo eta Asier Fullaondo\nTxinpantze biluzia. Juan Ignacio Perez Iglesias\nUhandreak. Juan Ignacio Pérez Iglesias eta Miren Bego Urrutia Barandika\nZER DA HOMEOPATIA? Gehiengoek uste duten arren “Homeopatia” ez da sendabelarren sinonimoa. Homeopatiak hiru lege nagusi ditu base gisa eta arau hauek ez dira aldatu 1796. urtean Samuel Hahnemann asmatu zituenetik. 1. ANTZEKOTASUNEN LEGEA: Lege honen arabera sintomak sortzen dituena gai izango da ere sintoma horiek sendatzeko. Hau da, ezin baduzu lo egin kafeina hartzeak lagunduko … Irakurtzen jarraitu →\nFiled under Homeopatia, Nabarmentzekoak\nFarmakritikoak: industriari eginiko kritika baina ikuspuntu zientifikotik (I)\nEuskal Herriko Unibertsitatean bi elkarte nagusi aurki daitezke, Medikuntzako Ikasleen Batzarra (AEM/MIB) eta AVIEM- IFMSA. Lehena ikasle ordezkaritzaz arduratzen da eta bigarrena ikasle trukeak eta jardunaldi informatiboak antolatzeaz gehien bat. Azken elkarte honen proposamena izan ziren Jardunaldi Farmakritikoak, medikuntza garbi eta etikoa bultzatzeko asmoz. Baina… hori serioa al da? Industria Farmazeutikoari kritika egiten diote pilulak … Irakurtzen jarraitu →\nFiled under Farmakritikoak, Nabarmentzekoak\nIkerlari gazteen bila… ingelesezko hitzaldiak emanez?\nLehenik eta behin esan beharra dut ingelesa ikerkuntzarako ezinbestekoa dela, ez dut inolako dudarik. Ingelesez argitaratzen dira aldizkari garrantzitsuen eta ospentsuenak, alegia, inpaktu edo eragin faktore handien dutenak eta liburu eguneratuenak hizkuntza horretan idatzirik daude. Ingelesa zientzia munduko lingua franca berria da. Baina hau esan arren ezin utz dezakegu alde batera ingelesa geure gazteriak ez … Irakurtzen jarraitu →\nFiled under Nabarmentzekoak, Zabalkundea\nElhuyar Fundazioak egiten duen lana gutxitan goraipatu dudala onartu beharra daukat. Hainbeste urteren ostean itzulpen teknikoen kalitateaz nahiko beldur nintzela ezin ukatu. Bai, biologia eta fisikako liburu ulertezinak izan ditut, baina azken aldi honetan badirudi nire beldur guztiak deuseztatze bidean nagoela eta hori EHU eta Elhuyar Fundazioko itzultzaileei zor diet. Edonola ere, gaur ez naiz … Irakurtzen jarraitu →\nMinbizia sendatzearren zianuroagatiko pozoiduraz hiltzea\nMedikuntzaren historian luzean zehar (ia gizadia bezain beste) mota guztietako hipotesi, tesi eta teoriak egon dira gaixotasuna eta sendabidea azaltzeko, XIX. mendetik ordea medikuntza zientifikoa dela nagusi esan dezakegu. Edonola ere, era batean edo bestera zientifikoak ez diren ideiak hedatu dira gure artean. Zail da osasuna siniskerietatik bereiztea kasu askotan, baina kasu honetan zientzia siniskeria … Irakurtzen jarraitu →\nFiled under Medikuntza ortomolekularra, Nabarmentzekoak · Tagged with Medikuntza ortomolekularra


Lana eta soldata partekatu? | Consumer\nLana eta soldata partekatu?\nLan partekatua eta malgua iristen da enpresetara, eta bi langilek banatzen dituzte zereginak eta ardurak, ordutegia eta soldata\narabera: Asteartea, 2019ko maiatzaren 28a\nEuropan, batez ere gobernu-sailetan eta Alemaniako, Erresuma Batuko eta Suitzako unibertsitateetan, gero eta gehiago estimatzen da.jobsharing-a (lan partekatua). Espainiako errealitatea izan daiteke? Oraindik ez dago ezarrita, baina gure herrialdean enpresek eta enplegatuek gero eta malgutasun handiagoa bilatzen dute, lan-modalitate honen abantaila nagusia hain zuzen ere. Arazorik handiena? Zereginak murrizteak soldata murriztea dakar, eta langile espainiar asko ez lirateke prest egongo. Artikulu honekin jobsharing-a zer den, haren abantailak eta desabantailak eta gure inguruan posible ote litzatekeen ikusiko duzu.\nZer da jobsharing-a edo lan partekatua\nLangileek, beren lan-ingurunean osasun mentala ezin hobea izateko zer beharko luketen baloratzean, ordutegi-malgutasun handiagoa eskatzen dute (% 34), norberaren interesetarako denbora librea (% 24), lan-segurtasun handiagoa (% 21), lan-segurtasun handiagoa (% 20) eta etxetik lan egiteko aukera (% 18). Cigna aseguru-etxearen azken azterketako datuak dira.‘360 Wellbeing Survey 2019: Well and Beyond’. Eskaera horiek jobsharing-a aplikatu ahal izango lukete, langileek zereginak, ordutegia… partekatzen dituzten lan-eredua. eta soldata!\nLangileak prest daude denbora libre gehiago izateko, baina enplegua eta soldata partekatzearen alde egingo dute? “Jakina, langile asko ez dira prest egongo horrela dinamika batean sartzeko, enpresa askok ez bezala”, esan du IMF Business Schooleko presidente Carlos Martínezek.\nEdozein arrazoi dela medio, lanaldi osoko ordutegi batean lan egin ezin duten langileentzat da ‘jobsharing’ delakoa.\nFamilia adiskidetze arrazoiengatik edo beste arrazoiren batengatik lanaldi osoko ordutegian lan egin ezin duten langileentzat da jobsharing-a. Horrelako lanpostu bat aukeratzen duen pertsonak ezin hobeto jakin behar du lanpostu hutsa, proiektuaren helburuak eta jarraipena nola egingo den.\nBestalde, enpresek ulertu behar dute gero eta profesional gehiago daudela lanean, baina ezin dituzte ordutegi horiek mantendu. Hori da, hain zuzen ere, “eta Espainian arrakasta izatera irits daitekeen bidea”, gaineratu du Martínezek.\nSektore guztientzat egokia den lan-modalitatea\nNola aplikatzen da lan-sistema hori? Bi modalitate orokor daude:\nErantzukizun partekatua: bi langileek erantzukizun guztiak partekatzen dituzte.\nErantzukizun banatua:zatitu daitezkeen proiektuak edo kasuak daudenean aplikatzen da. Kasu horretan, langile bakoitzak bere proiektua du.\nLan-sistema hori, profesionaltasunez eta lehiakortasunez aplikatzen bada, eragin ona izan dezake sektore guztietan. Horren adibide on bat Sian Berry eta Jonathan Bartley politikariak dira, Green Party (Ingalaterrako Alderdi Berdea eta Gales) buru dutelarik.\nGainera, garrantzitsua da eginkizunak partekatzen dituzten langileak bateragarriak izatea eta komunikazio egokia izatea. Enpresa batean jobsharing-a eraginkorra izateko sekretua “talde honen profil egokiak eta kudeaketa egokia aurkitzea da”. Horrez gain, IMF Business School-eko zuzendariak zehaztu duenez, konpainia batek egin behar duen galdera ez da nire sektorea edo enpresa jobsharing-aren onuradun izan daitekeen, baizik eta nire sektorearentzat edo enpresarentzat modurik onenean nola aprobetxatu dezakegun.\nAbantaila asko eta eragozpen handi bat\nJobsharing-aren abantaila nagusia lan-malgutasun handiagoa da, lan-ordutegiak aukeratu behar baitira, eta horrek aukera ematen die bi langileei beren bizitza profesionalak eta familiakoak errazago bateratzeko. Adibidez, asteak txandakatzen ari diren erabaki dezakete.\nBaina ez da egokia ordutegirik onenak hautatzeko; izan ere, denbora laburragoan emaitza hobeak lortzen ere laguntzen du, bi langileen arteko sintonia ona bada. Gainera, bi pertsonaren artean sortzen diren sinergiak ere faktore ona dira kontuan hartzeko.\nSistema horri esker, emaitza hobeak lortzen dira denbora gutxiagotan, bi langileen arteko sintonia ona bada\nEta eragozpenak? Soldataren banaketa da nagusia. Gai honetan, noski, langile guztiak ez daude ados, eta, beraz, modalitate hau ez zaie gomendatzen diru gehiago atseden ordu gehiagoren truke irabazteko prest ez daudenei”, dio Carlos Martínezek.\nZer aukeratu dut? Soldata-igoera edo berdinkatzea?\nBeste eragozpen bat da enpresaren eta langileen artean eta bi profesionalen artean komunikazioa eta kimika egotea. Eta hori ez da beti erraza. Erakundearen zenbait alderdi kontuan hartu behar dira, hala nola, enpresako gainerakoekin komunikazioa, langile bakoitzaren zereginen definizioa eta horietako batek baja hartu behar duen kasua, adibidez. Eta komunikazioa eta bi langileen arteko harremana ezin hobea bada, oso zaila da lana ondo portatzea.\nEspainian, une honetan ez dago lan-metodo hori ezarrita, eta IMF Business Schooleko presidente Carlos Martínezek jakinarazi du. Baina ordutegiak malgutzeko joera argia dago, “kultura-aldaketaren printzipio bat da”. Europako joerek markatzen dutena da, Espainiak bere bidean amaituko baitu, ekonomialariak ziurtatzen baitu aldaketa horretan erantzukizun handia duela negozio-eskoletatik, “horietan prestatzen baititugu zuzendari eta profesionalak”.\nBilakaera hori baldintzatzen duten faktoreetako bat aipatu beharko balitz, “dudarik gabe, soldata-maila izango litzateke”, adierazi du adituak. Espainiako lanbide arteko gutxieneko soldata (LGS) ez da hilean 900 euro baino gehiago izaten, eta Frantzian, berriz, 1.520 euro. Hala ere, gure bizilagun frantsesen bizi-kalitatea ez da gurea baino askoz ere handiagoa, eta horrek mesede egiten die metodologia hori ezarri behar delako.


Gatazka politikoak erotizatzea | Kultura | Berria\nGatazka politikoak erotizatzea\nSexu askatasunari, politikari eta irudien sorkuntzari buruzko gogoetak uztartu ditu Eszter Katalin artista hungariarrak Bilbo Arten zabaldu duen 'Azkorriren itzalpean' erakusketan\nEszter Katalin artista hungariarra Bilboko BIlboArteren erakusketa aretoan. MARISOL RAMIREZ / FOKU Tamaina handiagoan ikusi\n2021eko irailak 19 - Bilbo\nGetxoko Azkorri hondartza hutsean (Bizkaia), bere burua olatuz olatu beztitzen du itsasoak Azkorriren itzalpean ikus-entzunezkoan, aldiro berri eta beti eder, baina segundo gutxi batzuk baino ez du iraungo kontenplazio estetikoak, irudigintzari, autorearen jarrera etikoari zein esanahien sorkuntzari buruzko gogoetei bide eman aurretik. Sorkuntza egonaldia egin zuen iaz Eszter Katalin artistak (Budapest, 1991) Bilboko Bilbo Arte fundazioan, eta bertan egindako ikerketen eta lanaren emaitza bildu du orain eraikineko aretoan ireki duen erakusketan. Urriaren 1era arte egongo da ikusgai lana.\nBiografiaren, aldarrikapenaren eta irudiak berrirakurtzeko ariketa baten arteko zerbait da Katalinen lana, eta bideo hasierako hondartzako irudiez gain Miklos Jancso zinemagilearen hainbat irudi ere baliatu ditu lana osatzeko: 1972ko Még kér nép (Red Psalm) filmekoak, zehazki.\nHungariar folklorearen, kristautasunaren zein sozialismoaren ikonografia uztartu zituen Jancsok lan horretan. Paisaia zabal batean jende multzo handi bat jarri zuen zuzendariak filmeko sekuentzietako batean. Azkenean sarraski bat bihurtu zuten XIX. mendeko herri altxamendu bat irudikatu nahi zuen horrela sortzaileak. Aktore talde zabaleko kideetako bakoitzak arrosa gorri baten itxurako oihal bana darama eskuan sekuentzian, eta martirio, erresistentzia zein naziotasun irudi horixe izan du iltzatuta Katalinek denbora luzez. Azaldu duenez, aldi berean, «higuingarri» eta «erakargarri» egin baitzaio beti sekuentzia horretan zinemagileak nola erotizatzen duen gatazka politiko bat.\nUrrats bat urrunago darama Katalinek Jancsok filmatutako keinua Bilbo Arten ikus daitekeen bideoan. Une batez, artista bera proiekzioaren aurrean jarri, eta filmeko sekuentziaren parte bilakatzen baita, eta astiro hasten baita berak ere eskuan daraman arrosa gorria miazkatzen eta dastatzen. «Perbertsio bat da?», galdetzen dio bere buruari narratzailearen ahotsak bideoan, eta, hain justu, hurrengo unean bertan iradokitzen du Jancsoren ikonografia uztarketa ere ez ote den beste perbertsio klase bat. «Ikono politiko hori neureganatzen saiatzen naiz», azaldu du Katalinek. «Eta, era berean, baita nire sexualitate queer-arekin lotzen ere».\nKatalinen lanaren hondo osoa hartzen du sexu askatasunaren gaiak. Esplizituki ere bai zenbaitetan; Jancsok filmatutako ia keinu bera egiten erakusten du Jelena Grigorieva LGTBI ekintzaile errusiarra bideoko beste fotogrametako batek, 2019ko irudi batean. Hura ere eskuan oihal gorri bat duela, bi poliziaren artean, aske jarraitu ahal izateko indarka. Eta aldarrikapenaren eta martirioaren bidegurutzean dabil Grigorieva ere, argazki hori atera eta denbora gutxira labankadakaz hil baitzuten eskuin muturreko militante batzuek.\nGetxoko Azkorri hondartzan eta Arabako Lasierran hartutako irudiak ere gehitu dizkio Katalinek bideoko geruza metari, eta hala osatu du artistak Bilbo Arten ikus daitekeen 17 minutuko pieza, hungarierazko audioarekin, eta euskarazko, gaztelerazko zein ingelesezko azpidatziekin.\nIkus-entzunezko lan hori da erakusketaren muina. Hasiera batean, Katalinek izan zuen tentazioa bere aurreko beste lanen bat ere erakusteko, baina, azkenean, erakusketa osoa bideo bakar horren bueltan osatzea erabaki zuen. Bigarren areto osoa eskaini dio horregatik, eta lan horretara heltzeko egin duen bidea kontatzen du lehenengoan, sarrera gisa. Bideoan txertatutako irudietara nola heldu zen kontatzen du bertan, nola eta noiz jaso zituen zehaztuz. Budapesteko unibertsitateko eskoletan izan zuen, adibidez, Jancsoren filmaren berri, eta, horregatik, erakusketarako idatzitako testuan, nahasian gogoratzen du lan hori lehenengoz ikustean sentitu zituen zirrara, eta lan hura erakutsi zion irakaslearen jarrera misogino eta homofoboak sortzen zion higuina.\nBilbo Artekoa ez da Katalinek geruzak metatuz sortu duen lehen lana, halere. Hala osatu zuen Mária Vörosben / Mary in Red bideoa ere 2015ean. Marianosztra herrian dagoen espetxea izan zen gaia kasu hartan. Artistak gogoratu duenez, 1919tik 1994ra emakumezkoentzako kartzela izan zen eraikina, eta, 2015etik aurrera, bertan ekoitzi dira mugak gurutzatzea oztopatzeko sortutako txarrantxa hesiak. Eraikinari bisita egin zion artistak, eta memoria geruza horiek bata bestearen gainean pilatuz osatu zuen ikus-entzunezkoa.\nHungariako zinemagintzaren garrantzia izan du mintzagai Juan Zapater Bilbo Arteko zuzendari eta zinemagintza adituak,eta Hungariako zinemagintzaren historiaren bihotzean kokatu du Jancso. «Luis Buñuel Espainiako zinemagintzan denarekin alderatu daiteke zer den Jancso Hungariako zinemagintzan». Zapaterren hitzetan, «mugimenduaren zinemagilea» da, eta, hain zuzen ere, mugimendua lantzeko modua nabarmendu du Katalinen lanean ere.


Ortuzar: “Eztabaidak argi eta garbi utzi du Euskadik eta euskal hiritarrek bost axola diegula: lau horietako bakar bat ere ez da fidagarria”\nEBBko presidenteak, Urkulluk, Goiak, Agirretxeak eta Vaquerok Donostian aldarrikatu dute 'EAJ ereduaren indarra eta eraginkortasuna' euskal autogobernuari ezarri zaizkion mehatxuei aurre egiteko\n23 Apirila 2019 | Gipuzkoa\nOHARRA: Ekitaldiaren irudiak buletin honetatik jaitsi ahal dituzu bereizmend handian.\nEspainiako alderdietako buruek atzo egin zuten debate etsigarria (gaur ere antzeko zerbait gertatzeko mehatxua dago), EAJ-PNV kanpoan utzi zutenez geroztik “Euskadi “hitza aipatu egin ez zelarik, oso presente egon da gaur arratsaldean talde jeltzaleak Jose Maria Sert Enparantzan egin duen ekitaldi politikoan. Andoni Ortuzar Euzkadi Buru Batzarreko presidenteak baieztatu duenez “bart gauean bi gauza geratu ziren argi eta garbi. Lehenengoa, Euskadi eta euskal hiritarrok bost axola diegula horiei. Eta, bigarrena, horietako bakar bat ere ez dela fidagarria. Erabakia hartu gabe dutenek ez dute erabakia gerorako utzi behar: lau alderdi horiek ez dute balio Euskadi Kongresuan eta Senatuan ordezkatzeko. Beren “Juego de tronos” horretarako botoak dira, eta ez Madrilen Euskadiren interesak defendatzeko”. Ortuzarrekin batera gaurko ekitaldian hitz egin dute Iñigo Urkullu lehendakariak, Eneko Goia Donostiako alkate eta berrautaketarako hautagai jeltzaleak eta Joseba Agirretxeak eta Maribel Vaquerok, Kongresurako eta Senaturako hautagai jeltzaleak.\nOrtuzarrek aitortu du bereziki “kezkatuta” dagoela Pedro Sanchezi galdetu ziotenean A-28aren ondoren Ciudadanosekin hitzartzea aurreikusten ote duen. “Denbora daramagu PSOE-Ciudadanosen arteko itunaz ohartarazten. Ikusten ari gara eskuindarreko hirurak inkestetan ahulago agertzen direla. Euskadin dagoen arrisku handia ez da Hirukoen Ituna baizik eta Sanchez-Rivera bikotea. Euskadiren kontrako mehatxua da apirilaren 29an Sanchez Riveraren besoetan erortzea. Hori da euskal herritarrok argi baino argiago izan behar duguna botoa emateko eskubidea baliatzeko orduan: Espainiako hurrengo gobernuan eragina nork izatea nahi dugun, Riverak edo EAJk”. Jeltzaleen buruak esan du “harro” sentitzen dela EAJn politikagintza “bestela” egiten delako, Espainiako alderdiek egiten dutenarekin alderatuta. “Proposamenak, akordioak, erantzukizuna, denontzako ongizatea… Hori da gure helburua eta gure metodoa”, esan du, adibidetzat emanez EAJ-PNVk lau urteotan Donostian eta Gipuzkoan egin duen lana “goitik beherako aldaketa eman zaio Bilduk utzi zigun desastreari”.\nBestalde, Iñigo Urkullu Lehendakariak nabarmendu duenez, alderdi espainiarren “negazionismoa eta birzentralizazioaren aurrean” Euskadiren eta euskal herritarren defentsarako “alternatiba eraginkor bakarra” Euzko Alderdi Jeltzaleari botoa ematea da. Horrela, Lehendakariak Gernikako Estatutua gelditu, murriztu edota ukatu nahi dutenen aurrean euskal Autogobernuaren defentsa sendoa egin du; pribilegioak edota “kuponazoak” aipatzen dituztenen aurrean Itun Ekonomikoaren defentsa sendoa; eta Estatu eredu berriaren defentsa sendoa, hain zuzen ere, Euskadi nazioa dela onartzea eta, berme erregimen batekin, berdintasunean, aldebikotasunean eta akordioan oinarritutako harreman eredua izatea planteatzen duen Eusko Legebiltzarraren ebazpenetik abiatutako Estatu eredu berria. “Konstituzioak jasotzen duenaren aurka, 155. artikulua inposatuko luketen alderdien aurrean; gure Autogobernuaren singulartasuna errespetatu gabe berau berdindu eta uniformizatu nahi dutenen aurrean; birzentralizatu nahi eta isildu eta ukatzen ez dutenen aurrean; inboluzioa eta errekonkista proposatzen dutenen aurrean, guzti horren aurrean Euskadiren interesak defendatzeko alternatiba eraginkor bat dago: Euzko Alderdi Jeltzalea”, azpimarratu du.\nJoseba Agirretxeak aldarrikatu du alderdi politiko batek, futbol talde batek egin behar duen era berean, “defendatzen jakin behar du eta emaitzak lortzeko gai izan behar du”, eta gaineratu du ezinbestekoa dela “defendatzearen eta proposatzearen arteko oreka bilatzea. Gure autogobernua defendatze hutsetik harago joan behar dugu. Argi eta garbi gure autogobernua ez da ukitzen, hori da gure oinarria eta hortik aurrera jokoan jarraitu behar dugu, emaitzak lortzen jarraitu behar dugu, gauzak proposatzen, proaktibo izaten. Ez dugu onartzen autogobernua ez ukitzearen truke, aurrera egiterik ez izatea”. Kongresurako EAJ-PNVren hautagaiak nabarmendu duenez “harro egoteko” gauza da Madrilen ordezkatzea “urterik urtera euskal herritarrok arazoak konpontzeko aukeratu duten alderdia”.\nMaribel Vaquerok gogoratu du azken egunotan alderdi guztiak ari direla erabakia hartu gabe daudenak konbentzitzen, eta esan du “igandeko hauteskundeetan Euskadik jokoan izango duena ez da Espainia nork gobernatuko ote duen, baizik eta Euskadiren interesak eta eskubideak nork defendatuko dituen”. Horregatik, EAJ-PNVk Gipuzkoatik Senaturako aurkeztuko duen hautagaiak eskatu du gogoratzea jeltzaleen historia luzea eta azken urteotako helburua izan dela “euskal herritarren eskubide eta interesak defendatzea; eta ez edozein modutan, baizik eta etikan eta demokrazian oinarrituta”.\nEneko Goia Donostiako alkateak kritikatu du Espainiako politikariak hauteskunde kanpaina osoan eskaintzen ari diren “ikuskizun lotsagarria”. “Batzuek euskal herritarrak sartu nahi gaituzte ikuskizun horretan eta, jakina, beren probetxurako”. Goiak azpimarratu du Pedro Sanchez isilik geratu zela hauteskundeez geroztik Ciudadanosekin hitzartuko ote duen galdetu zitzaionean, eta kritikatu du iragan ostiralean Donostiara etorri zenean “ez zuen hitz egin Loiolako kuartelez ez Martuteneko espetxeaz ezta Hondarribiako aireportuaz ere”. “Hori da Sanchezen eta PSOEren estiloa. Beren gauzetara daude, eta ez hemen ditugun arazoetara”, esan du.\nAPIRILAk 23 | Mintzaldia\n20190423_Andoni Ortuzar. Donostia\n20190423_Iñigo Urkullu. Donostia\nUrkullu Lehendakariak Larrun école basco-française ikastetxearen inaugurazio-ekitaldian parte hartu du, Euskadiko mugaz gaindiko lehen ikastetxea\nDonostian kokaturik, murgiltze eredua eskaintzen du euskaraz eta frantsesez; Haur Hezkuntzako 75 ikasle ditu ikasturte honetan


Nahia eta ezinA: 2008.09\nAurtengoa da EHUko automatrikula internet bidez edonondik egin daiteken bigarren urtea... eta arazo berdinek diraute.\nIaz poz-pozik abiatu nintzen esandako orduan matrikula egitera Gasteizera joan beharrik ez nuelako... eta hasi nintzen, hasi nintzen bai. Beti bezela Mozilla Firefox erabili nuen, eta itxuran dena ongi zebilen. Ikasgaietara iritsi aurretik datu estatistiko batzuk bete behar dira, datu pertsonalak... eta hori guztia egin nuenean iritsi nintzen ikasgaiak hautatzeko orrira.\nHautatzen saiatzen nintzen eta ez zidan uzten, bat probatu eta gero bestea, eta bestea eta ezer ez... inzidentzien telefonora lehen deia. Berriro hasieratik hasteko esan zidaten, eta berriro aurreko pausu guztiak ondo egin ondoren arazo bera. Bigarren deia. Nire konexioak edo ordenagailu motelak izango zutela errua... ezinezkoa, laneko ordenagailu potentetik ari nintzen... eta berriro saiatzeko esan zidaten. Berriro pausu guztiak eta...... berriro arazoa. Hirugarren deia..... eta oraingoan beste batek hartu du zenbakia... lehenengo galdera: zer nabigatzailerekin ari zara? .....Internet Explorer erabili behar duzu. Nire harridura, haserrea... ulertzen ez nuela esan nion eta arazoa konponduko zutela aurten nabigatzaile guztiak erabiltzeko, lehen urtea zela....aitzakiak.\nEta aurreko astean berriro tokatu zitzaidan matrikula egitera... eta iaz bezala hasi nintzen... eta iazko arazo berdin berdinekin topatu nintzen... eta haserre deitu nuen eta "ez da gure errua" esan zidaten... nire errua izango balitz bezala... eta Explorerra izango ez banu? Matrikulatzerik ez?\nBaina kontuz... gero mila programa izango dituzte software librea bultzatzeko... baina etxekolanak egin gabe....\nen 22:17 2 ekarpen\nAskotan entzun diot jendeari depilazioak izugarrizko mina ematen duela, behin depilatu eta gero "kutxilara" pasatzea erabaki duen jendeaz...\nBaina beti pentsatu izan dut ez duela hainbesteko minik ematen, are gehiago, plazer bat dela esango nuke. Mina ematen du batzuetan baina beti da plazerra. Garrantzitsu sentiarazten dizu, polit eta "mimatu" egiten zaituzte.\nZu iritsi, erdi biluztu eta amakan etzaten zera. Orduan begiratzen hasten zaizu emakume polit bat eta argizari beroa jartzen dizu azalean edozein kontu kontatzen hasten zaizun bitartean. Eta berehala hasten dira ziurrenik gezurra diren hitz politak: "ze ondo daukazun azala", "ui zenbat argaldu zeran..."\nEta zu bitartean etzanda, beroa, tiroia eta eskua nabaritzen gorputzean zehar.\nEta amaitu aurretik krema hotza masaje goxo batekin lagundua.\nEta erregina bezala joaten zara etxera.\nZergatik ez diozue mutil askok beldurra? Gustatuko ote zaizuen beldur ala?\nen 17:41 7 ekarpen\nInolako arrazoirik gabe gauzak gaizki jartzen direnean gauza guztiak beste era batean ikusten hasten gara.\nGehien zaintzen garen uneetan gaixotzen garenean, sendatu beharrean okerrago jartzen garenean, egunetik egunera ahultzen goazela ikustean eta froga batetik bestera norantza galdurik goazenean ezin ulertuan erortzen gara.\nEta pentsatzen jartzen gara gauza guztietan buruko minak uzten digun bitartean. Eta akaso sukarrak garamatza lehenago izan ez genituen pentsamenduak izatera eta are gutxiago ulertzen dugu.\nEta hoberen geunden unean gertatzen bazaigu ikasketak, lana eta bizitza ondo doakigunean gertatzen bazaigu hondoratzen hasten gara unibertsoko zulo beltz horietako batean.\nen 22:46 4 ekarpen


Herri eguneko artisau azokan parte hartzeko izen ematea ireki da — Oñatiko udala\nHerri eguneko artisau azokan parte hartzeko izen ematea ireki da\nArtisau guztiei zuzendutako deialdi publikoa da\nAzken bi urteetan, parte hartzeko interesa zuten herriko artisauei, aurrez izena emateko bide hau zuzendu zitzaien. Oraingoan berriz, deialdi publikoa artisau guztiei, edozein herritakoak direla ere, luzatu zaie. Herritarrentzat, dena den, 8 leku gordeko dira, ohikoa denez.\nGeroz eta gehiago dira artisau lanak egiten dituztenak. Herri egunean unibertsitateko klaustroan jartzen den azoka erakusleiho ona da horientzat. Zenbait kasutan, halako lanetan dihardutela azaltzeko lehen agerraldia ere bada, bereziki oñatiarrentzat. Artisau berri horiei lehentasuna emango zaie, herrikoak izan ala ez. Baina urteetan aritu direnak ere ez dira baztertu nahi. Horregatik, urriaren 3an egingo den erakusketan parte hartzeko izen emate deialdia guztientzat zabaldu da. Interesa duenak uztailaren 20ra arteko epea dauka izena, Kultur Etxean emateko.\nHerri eguneko artisau azokan herritarren partaidetza segurtatze aldera, aurten ere 8 postu gordeko dira Oñatiko sortzaileentzat. Guztiak beteko ez balira ordea, kanpotik datozen parte-hartzaileei hutsuneak betetzeko aukera emango zaie.\nLekua mugatua izaki, parte hartzeko irizpide batzuk zehaztu dira: azokari aniztasuna emateko, lan eta produktu ezberdinak eta originalak lantzen direla begiratuko da, egindako lanaren kalitatearekin batera, noski. Azokan bertan norbere lanaren erakustaldia egitea, hau da, lanaren burutze-prozesua bertatik bertara ikusi ahal izatea baloratu egingo da eta baita artisau ziurtagiria izatea ere. Aurreko urteetan parte hartu ez dutenei gainera, lehentasuna emango zaie.\nIzena ematearekin batera oinarrizko dokumentazioa aurkeztu behar da: Nortasun agiriaren fotokopia, kontakturako telefono zenbakia edo helbide elektronikoa, artisau ziurtagiria, edukiz gero eta egiten den lanari buruzko azalpen txosten laburra.\nInteresa dutenek, izena Kultur Etxean eman behar dute. Zuzenean, bertatik pasata edo posta elektronikoz. Kultur etxea, astelehenetik ostiralera 10.00etatik 13.00etara eta 17.00etatik 20.00etara irekitzen da. Helbide elektronikoa berriz, hauxe da: kultura.idazkaritza@onati.eus. Izena emateko azken eguna, uztailaren 20a izango da.\nAbuztuko lehen astean jakinaraziko da nortzuk aukeratu diren.\nUrriaren 3an egingo da artisau azoka


SELECT * FROM agenda, lieux, herria WHERE agenda.salle = lieux.lieux_ID AND lieux.ville = herria.herria_ID AND agenda.date >= SYSDATE() ORDER BY date ASC IZATE taldearen Berriak News\nsorkuntza berriak lantzen\nKontzertuak ilabete batzuentzat utzita, lan berri baten sorkuntzari lotu gira. Laster itzuliko gira taulen gainean kantu berriekin.\nKantu berri bat grabatu dugu ETEN Tratu txarren kontrako bilduman agertzen dena: http://izate.bandcamp.com/album/eten-tratu-txarrak\nDonaixti Ibarreko San Mixel okupazioa sustenguz kontzertu sorpresa bat 2012/08/25an emanen dugu lehengo eskola, kultur gunea defenditzeko. Zatozte denak!!!\n100 garren kontzertua!\n2012 apirilaren 20eko kontzertua ZEA MAYSekin batera Miarritzen, IZATE taldearen 100 garren kontzertua izanen da! 23:00 puttuan.\n2012 urte berria kontzertu berriak!\n2012an ere IZATE taldea kontzertuak emaiten ibiliko da, Euskal Herrian baita inguruko herrialdetan! Agendan agertuko dira laster.\nIZATE Durangoko Azokan\nIZATE taldeak bere azken lana aurkeztuko du zuzenean Durangoko Azokan. Kontzertua Ahotsenean abenduaren 4an goizeko 11etan, Gure Negu Hotzak diskoa entzunarazteko.\nUrruñako besten kontzertuen ondotik, 2 ilabeteko pausa eginen dugu. IZATE taldearen familia handituko da eta denbora pixkat hartuko dugu zaintzeko. Ondoko kontzertuak: Zinka ostatuan Maule Azaroan, Durangoko Azokan abenduan...\nAzkainen Euskaraz kontzertua\nEkainaren 11an emango dugun kontzertua Azkainen Euskaraz egunarako, Madeleine taldearekin izango da, Xarma taldearen bateri joleak eskuan min hartu baitu. Madeleine taldearen lana deskargatzeko: http://www.mediafire.com/?ydlmejdwdut\nMilesker Herri Urratsen ta beste kontzertuetan egon zaretenei!!! Plazer handi bat izan da guretzako!\nGure Negu Hotzak lan berriaren aurkezpena\nMartxoaren 30an argitaratu da Gure Negu Hotzak diska berria. Dendetan erosteko parada izanen duzu 10€tan, baita kontzertuetan. Aurkezpen kontzertua apirilaren 2an Donibane Ziburuko Gaztetxean Karakol taldearekin. sartzea 3€ sartzea + diska 10€\nMusika entzuteko parada webgune huntan\nWebgunean taldearen kantu guztiak entzuten ahal dira. MUSIKA horrialdean sartu!\nOngi etorri IZATE taldearen webgune berrira!\nIZATE eten batean\nTaldea eten bat egitea erabaki du, ondoko urteetan berriro itzultzeko helburuarekin


Houx (Eure eta Loir) - Wikipedia, entziklopedia askea.\nHoux (Eure eta Loir)\nHoux Frantziako udalerria da, Eure eta Loir departamenduan dagoena, Centre eskualdean. 2013an 821 biztanle zituen.\nJean-François PICHERY (2014-2020)\n48° 33′ 55″ N, 1° 37′ 09″ E / 48.5653°N,1.6192°E / 48.5653; 1.6192Koordenatuak: 48° 33′ 55″ N, 1° 37′ 09″ E / 48.5653°N,1.6192°E / 48.5653; 1.6192\nHoux (Eure eta Loir) (Frantzia)\n2007an Houx udalerrian erroldatutako biztanleak 795 ziren. Familiak 277 ziren, horien artean 44 pertsona bakarrekoak ziren (24 bakarrik bizi ziren gizonak eta 20 bakarrik bizi ziren emakumeak), 72 seme-alabarik gabeko familiak ziren, 141 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 313 etxebizitza zeuden, 277 familiaren etxebizitza nagusia ziren, 24 bigarren erresidentzia ziren eta 11 hutsik zeuden. 289 etxeak ziren eta 19 apartamentuak ziren. 277 etxebizitza nagusietatik 243 bere jabearen bizilekua ziren, 28 alokairuan okupaturik zeuden eta 6 doan lagata zeuden; 4 etxek gela bat zuten, 14 etxek bi zituzten, 34 etxek hiru zituzten, 60 etxek lau zituzten eta 165 etxek bost zituzten. 247 etxek euren parking plaza propioa zuten azpian. 102 etxetan ibilgailu bat zegoen eta 163 etxetan bat baino gehiago zituzten.\nHoux udalerriko biztanleria-piramidea 2009an .\n2007an lan egiteko adina zuten pertsonak 541 ziren, horien artean 423 aktiboak ziren eta 118 inaktiboak ziren. 423 pertsona aktiboetatik 397 lanean zeuden (225 gizon eta 172 emakume) eta 26 langabezian zeuden (8 gizon eta 18 emakume). 118 pertsona inaktiboetatik 42 erretiraturik zeuden, 51 ikasten zeuden eta 25 "bestelako inaktibo" gisa sailkaturik zeuden.\n2009an Houx udalerrian 284 unitate fiskal zeuden, 829,5 pertsonek osaturik. Pertsona bakoitzeko diru-sarrera fiskalaren mediana urteko 22.324 euro zen. \n2007an zeuden 12 komertzioetatik, 1 bestelako produktu industrialen fabrikazioko enpresa zen, 5 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 2 ostalaritza eta jatetxe enpresak ziren eta 2 zerbitzu enpresak ziren.\n2000. urtean Houx udalerrian 7 nekazaritza-ustiategi zeuden.\nMultimedia: Houx (Eure-et-Loir)


Eurogunearen eta Espainiaren arteko prezioen diferentziala 0,8 puntu igo zen otsailean | Consumer\nEurogunearen eta Espainiaren arteko prezioen diferentziala 0,8 puntu igo zen otsailean\narabera: Asteartea, 2002ko martxoaren 19a\nEurogunearen urte arteko Kontsumorako Prezioen Indizea (KPI) otsailean %2,4ra jaitsi zen, urtarrilean erregistratutako datuen arabera, Eurostatek argitaratutako datuen arabera.\nEspainiaren urtetik urterako inflazioa% 3,2koa izan zen, hots, urtarrileko hamarrena baino dezima handiagoa; beraz, inflazioaren diferentziala eta euroguneko gainerako herrialdeena lau hamarren igo ziren, 0,8 puntu portzentual arte. Hamabostei dagokienez, diferentziala hiru hamarrenetan hazi zen, 0,9 puntu portzentualeraino.\nEurogunearen zifrak esan nahi du, hamargarren mailan, Europako Batasuneko herrialdeen prezioen bilakaerari buruzko zenbatespen azkarra egin dela otsailean, eta Europako Bulegoak% 2,5ean kalkulatu duela.\nEuropar Batasunean (EB), euroguneko herrialdeak, Erresuma Batua, Danimarka eta Suedia barne, urte arteko inflazioa bi hamarrenetan murriztu zen, eta% 2,3 izan zen. Inflazio-tasa handienak erregistratu zituzten moneta bakarrari atxikitako herrialdeak Irlanda (% 4,9), Herbehereak (% 4,5), Grezia (% 3,8) eta Portugal (% 3,3) izan ziren, hurrenez hurren, herrialde inflazionistenen bosgarren postuan.


Shin Megami Tensei IV Apocalypse: analisia - Berriak - Game Erauntsia - Bideojokoak euskaraz\nAnder Intxaurrondo | 2016/12/19 12:00 Analisiak\nJoko hau 3DS kontsolarako RPG esklusiboa da, eta kontsola berean atera zen Shin Megami Tensei IV jokoaren jarraipena. Aspaldi egin nuen aurreko jokoaren analisia, oso luzea, baina jokoa aurrekoaren oso antzekoa denez, ez naiz detaile askotan sartuko. Dena den, analisi hori (berr)irakurtzera animatzen zaituztet, batez ere istorioa eta mekanikak ulertu nahi badituzue. Oraingoan ere, jokoa ingelesez bakarrik dator.\nApocalypse aurrekoaren amaiera neutralaren azken urratsak jarraitzean gertatzen da, istorio berri bat ekarriz. Istorio hau ere oso konplexua da, eta aurrekoa baino askoz ilunagoa ere. Aurreko jokoan 3 bide desberdin aukeratu genitzakeen: ordena, kaosa, eta neutraltasuna. Oraingoan jokoak amaiera neutralera eramaten gaitu zuzenean, eta beste bi bide ditugu aukeran: neutral baketsua eta neutral anarkikoa. Posible da ordena eta kaosaren amaierak ere aukeratzea, baina jokoa oso goiz amaitzen da, gomendio bezala saihestu amaiera hauek.\nIstorio honetan, ordena eta kaosaren arteko azken guda hastera doa deabruz beteriko Tokio apokaliptiko batean. Ordenaren burua Merkabah goi-zalduna da, eta Yahveh jainko judu-kristauaren aginduak jarraitzen ditu. Yahvehren helburua Tokio erabat suntsitzea da, eta Ekialdeko Mikadon ezarri aukeratutako gizakien erreinu milenarista. Kaosaren burua berriz Luzifer da, bere helburua Tokio eta Mikadon gizaki eta deabruen arteko behin-betiko guda bat sortzea da, non indartsuenek bakarrik izango duten bizirauteko eskubidea. Amaitzeko, alde neutralean, Tokioko biztanleak ditugu; beraien liderrak Deabru-Ehiztarien Erakundeko buruak dira, eta hauen helburua deabruak behin-betiko gainetik kentzea da, Tokio eta Mikadoko biztanleak armonian bizi daitezen. Horretarako beraien esperantza guztia Mikadoko Flynn eta Isabeau samuraietan dute jarrita (aurreko jokoaren protagonistak, oraingoan pertsonaia sekundarioak), hauek Merkabah eta Luzifer garaituko dituztelakoan.\nBaina oraingoan (hemen hasten da istorio berria), beste arerio batzuk agertu dira: erlijio politeistetako hainbat jainko ezberdinek beren indarrak batu dituzte, Botere Jainkotiarren Taldea sortuz. Ezagutzen dugun unibertsoa guztiz suntsitu nahi dute, gizakiei salbamendu faltsu bat eskainiz. Jainko hauen burua hinduismoaren Krishna jainkoa da, eta berarekin batera daude Odin jainko eskandinaviarra, budismoko Maitreia, eta beste hainbat. Hauek Flynn bahitu dute, beren alde jartzeko konbentzitu nahi dute. Egoera latz honen aurrean, Merkabah, Luzifer, eta Deabru-Ehiztarien Erakundeak su-eten bat adostu behar izan dute, denen artean jainko politeistei aurre egiteko.\nJoko honetako protagonista nagusia Nanashi izeneko nerabe bat da. Bera eta Asahi, bere lagun onena, deabru-ehiztari izateko entrenatzen ari dira, baina segada batean deabru batzuek hauen tutoreak eta Nanashi hiltzen dituzte. Beste munduan, Nanashik Dagda jainko irlandarrarekin egiten du topo, eta honekin akordio batera iritsi: Dagdak Nanashi berpiztuko du, baina trukean, Nanashi bere jainko-hiltzaile bilakatuko da, eta Dagdaren izenean jainko eta deabru guztiak hil beharko ditu. Badirudi Dagdak ez duela gainontzeko jainko politeistekin bat egin, baina zer azpijoko ote dauka buruan?\nIstorio luze hau alde batera utzi eta jokogarritasunaz hitz egiteko unea da. Orokorrean aurrekoaren ia berdina da, baina aurrekoak zituen akats guztiak konpondu dituzte. Hasteko, lehen mapan inoiz ez genekien zehazki nora joan behar ginen, eta ohikoa zen galtzea; oraingoan berriz beti seinalatuko digu nora joan behar garen istorioarekin aurrera jarraitzeko, geure kabuz esploratzeko aukerarekin, horrela nahi badugu. Borrokan ere erasoak orekatu egin dira, dena bidezkoagoa eginez, eta gauza arrarorik gabe.\nNanashi eta Asahi ez dira deabruen aurka bakarrik ibiliko, pixkanaka lagun-talde bat osatzen joango dira. Borroketan lagunetako batek lagunduko digu; bakoitzak bere ezaugarri eta berezitasunak ditu, beraz momentu bakoitzean egokiena zein den ondo pentsatu beharko dugu.\nZailtasunean egon den hobekuntza aipatu beharra dago. Aurreko jokoaren hasiera oso gogorra zen, baina aurrera gindoazela zertxobait errazten zen. Oraingoan berriz, zailtasun kurba askoz ere hobea da, eta ez gara hasieratik frustrazioan eroriko. Aurrekoan bezala, nahi dugunean aldatu dezakegu zailtasuna, hau erraztuz edo gogortuz. Ez nago oso ziur ea jokoa errazegia egin duten oraingoan, edo mekanikei trukoa hartu ote diedan. Aurreko jokoan 6. mailan nengoela normaletik errazera pasa behar izan nintzen, oraingoan berriz 64. mailaraino aguantatu ahal izan dut.\nGrafikoen aldetik, orokorrean jokoa oso birziklatuta dago. Mapak, ziegak, eta ia dena aurrekoaren berdinak dira. Dena den, badira ziega berri asko, eta hori eskertzen da. Orokorrean nabaritu dezakegu joko berri baten aurrean gaudela, baina deja-vu sentsazioak tarteka izango ditugu. Soinu-bandarekin ere antzeko egoera batean gaude: pieza berriak ditugu, baina aurrekoaren gehienak berrerabiltzen dira. Zorionez, pieza berriak oso onak dira ere, aurreko jokoaren kalitatea mantentzen dute.\nNolabait, eduki aldetik, oraingoan askoz ere gutxiago dagoela esango nuke. Ziega gutxiago, aukerazko misio gutxiago,... Baina ziega asko oso luzeak dira, gehiegi agian. Normala horrela 50 ordu behar izatea jokoa amaitzeko.\nDeabruen negoziaketarako elkarrizketa berriak ditugu, eta hemen umorea ez da falta. Fitxatu nahi nuen lehen deabrua beste planeta bateko estralurtarrei buruzko konspirazio batez hitz egiten hasi zen, ospa egin zuen arte. Hurrengoarekin saiatu, eta bere amatxo ote nintzen galdetu zidan. Deabru bakoitzarentzat patroi desberdinak erabiltzen dira, merezi du pena konbinaketa guztiak probatzea. Aurrekoan 400 deabru genituen, oraingoan 450 desberdin; batzuentzat diseinu berriak daude, den-denak oso xelebreak dira.\nOnartu behar dut aurrekoa gehiago gustatu zitzaidala, nire ustez istorio hobea zuen, baita eduki gehiago ere. Baina oraingoak ez du inola ere ez huts egiten, eta egin dituzten hobekuntzei esker kriston esperientzia ona dugu ziurtatuta. 3DSko, eta agian jenerazioko RPG onenetarikoak dira biak. Aurrekoa ez bazenuten jolastu, emaiozue aukera bat, benetan; eta jolastu bazenuten, ez dakit zeren zain zaudeten honekin hasteko.\nAmaitu aurretik, abisu bat eman nahi dut. Aurreko jokoan erlijioa dexente kritikatzen zen, jolastu zenutenok nabarituko zenuten, baina oraingoan asuntoa urrunago doa. AEBko komunitate hinduista txiki bat kexatu da Krishnaren itxuraz, txirula batekin dabilen gangster bat dirudielako. Baina kristautasunaren ikuspuntua hartuz gero, istorioan aurrera egiten dugula, iraingarriak izan daitezkeen gauzak gertatzen dira. Agian ez da horrenbesterako, baina badaezpada komentatzen dut. Zuen sinismenak seriotasunez hartzen badituzue, baliteke joko hau zuentzat ez izatea.\nBa bai, analisi hau ere oso luzea gelditu zait, baina gauza gehiegi zeuden kontatzeko.\nIker Ibarguren Dec. 20, 2016, 7:52 a.m.\nLan eta analisi bikaina beste behin ere Ander!! Ez nuen jokoa ezagutzen... NDS bat eskuratzean probatuko dut, fijo!


Llionpedia - Wikipedia, entziklopedia askea.\nLlionpedia, Enciclupedia en llingua Llïonesa leoneraz idatzitako Internet bidezko entziklopedia bat zen. 2009ko ekainaren 30ean jarri zen abian, Leongo udaleko Leondar Kultura eta Teknologia Berrien sailak bultzaturik.\n2009ko irailaren 24an Llionpedia 15.000 artikulutara iritsi zen.\nHainbat sektoretatik, entziklopediari "alderdikeria" edo "zehaztasun falta" egotzi diote; eta zenbait administratzaile nazismoaren aldeko artikuluak ustez sortu izanak ere eztabaida sortu zuen. Kultura alorreko zenbait hiritarrek Leongo udalean kexa jarri zuten eta horren ondorioz Leongo Izquierda Unida alderdiak era berean Leongo Auzitegi Probintzialeko fiskal nagusiaren aurrean salaketa jarri zuen.\n↑ (Gaztelaniaz) "Una Llionpedia no tan completa"\n↑ (Gaztelaniaz) Diario de León (1)\n↑ (Gaztelaniaz) Diario de León (2)\n↑ (Gaztelaniaz) Diario de León (3)\n↑ (Gaztelaniaz) Diario de León (4)\n↑ (Gaztelaniaz) Hiritarren kexa.\n↑ (Gaztelaniaz) Izquierda Unidaren salaketa.


Arrasateko industria-guneetan hondakinen bilketarako argibideak ematen hasi da Mankomunitatea - Arrasate - Goiena.eus\nArrasateko industria-guneetan hondakinen bilketarako argibideak ematen hasi da Mankomunitatea\nJagoba Domingo 2014-07-08 15:39\nArrasaten ezarriko den hondakinak biltzeko sistema berriaren harira, hondakinen informazio bulegoa zabaldu zuten maiatzean BAZ-en. Horrez gain baina, Mankomunitatea enpresekin kontaktuan jartzen hasia da industria-guneetan hondakinen bilketa aurrerantzean nola egingo den azaldu eta zalantzak argitzeko.\nDatorren azaroan, hondakinak biltzeko sistema berria indarrean sartuko da Arrasaten eta maiatzaz geroztik, Biztanleen Arreta Zerbitzuan, herritarren zalantzak argitzeko bulegoa zabalik dago. Diotenez, arrasatearrek oraindik urruti ikusten dute sistema berria eta oraindik ere bulegora ez dela jende asko gerturatu aitortu du Asier Etxanizek, Mankomunitateko hezitzaileak. Arrasateko sistema berriak gainera, orain hondakinak gaika banatzen dituztenentzat aldaketa handirik ez duela suposatuko gaineratu du; hala ere, azaroa hurbiltzen den heinean herritar gehiago hurbilduko direla suposatzen du.\nHorrek ez du esan nahi orain artean ez dela inor gerturatu, gehienak baina zalantza zehatzekin edo auzo konpostaren inguruko zalantzekin joan dira bulegora. Udako ordutegia dela-eta aurrerantzean 10:00etatik 15:00etara egongo da zabalik bulegoa.\nEnpresetara bisitak eta bilera informatiboa\nFase berri batean sartuta daude eta herritarrengana jotzeaz gain, Mankomunitateak enpresengana jotzeko beharra ikusi du. Horretarako datorren eguaztenean, hilaren 16an, udaletxeko osoko bilkura aretoan egingo dira bilerak, 11:00etan eta 18:30ean. Horrez gain baina, aste honetan hasi dira enpresa bakoitzera bisitak egiten, Kataideko industria-gunean hasi dira eta gaur Musakola ingurura joango dira. Helburua da Arrasateko enpresa guztietara joatea azterketa pertsonalizatu bat egiteko.


Pansexual eta Bisexual- Zein da aldea? - Sexu Bereko Legeak\nHarremanaZodiako ZeinuakFamiliaren Finantza PlangintzaEzkontza ZergakIdeia Eta Aholku ErromantikoakAdopzioaDibortziorako Dokumentuak Eta Inprimakiak HornitzeaJaio Aurreko AkordioakEzkontzakIritziak\nNagusia / Sexu Bereko Legeak / Sexualitateaz hizketan: Pansexualaren eta Bisexualaren arteko aldea\nSexualitateaz hizketan: Pansexualaren eta Bisexualaren arteko aldea\nSexu identitate desberdinak onartzeko jauzi izugarria\nBisexualen definizio erraza\nBatak bestea aukeratzeko eskatu gabe\nEz dute genero batek bestearekiko lehentasunik\nDuela hamarkada batzuk, jendearen sexualitateak bi zapore zituen gutxi gorabehera: heterosexualak edo emakumeak maite dituzten gizonak eta gizonak maite dituzten emakumeak; edo homosexuala, edo gizonak edo emakumeak maite dituzten emakumeak maite dituzten gizonak. Artikuluak pansexuala versus bisexuala argitzen du. Irakurri gehiago jakiteko!\nLehen sexualitatea 'normaltzat' jotzen zen gizartea izan zen, eta bigarrena, 'desbideratua'. Jarrera horri esker, sexu bereko jendea erakarri zuten estigmatizazio, diskriminazio eta osasun mentaleko arazo ugari sortu ziren.\nKategoria heterosexualean sartzen ez diren gizon-emakumeen inguruko estigma iraunkorra badago ere, mendebaldeko gizarteak jauzi izugarriak egin ditu azken hamarkadan sexu identitate eta praktika desberdinak onartzeko bidean, guztion onurarako.\nKonturatuko zinen orain jendearen sexualitatea definitzeko etiketa berri asko daudela.\nHorien artean ezagunena LGBTQ sigla da, lesbianak, gayak, bisexualak, transgeneroak, queerrak edo galdeketak adierazten dituena.\nOrain beste etiketa berri bat agertu da eszenan, 'Pansexual' izenekoa.\nAzter dezagun zein desberdintasun dagoen identifikatzen den norbaiten artean pansexuala eta gisa identifikatzen duen norbait bisexuala , bi etiketa horiek genero politikari buruz hitz egiterakoan nahasmendurik handiena sortzen dutenez.\nBerea bezalako generoek erakartzen duten pertsona, eta baita berearekiko desberdinak diren generoak ere. Horregatik, sexu erakarpena arina da, eta ez pertsona heterosexuala izan daitekeen moduan.\nDavid Bowie izan zen, 1976an Playboy aldizkariari eskainitako elkarrizketan, bisexual gisa deskribatu zuena eta hitz hori jendearen kontzientzian jarri zuena. Gizonekin zein emakumeekin sexu harremanak izatea gustatzen zitzaion, bere aldartearen eta bikotekideekiko sentitzen zuen erakarpenaren arabera.\nEntzun dezagun Richardek, 32 urtekoak, bere bisexualitateari buruz esandakoa: «Gizonak sexuagatik maite ditut, baina emakumeak amodioagatik. Gizonekiko sexu erakarpena indarra, nagusitasuna eta sexu ero gordina da. Eta emakumeekiko dudan erakarpena haiekin dudan lotura erromantiko eta emozionalari buruzkoa da.\nGizonak maite ditut beren gorputz gogor eta gihartsuengatik. Eta emakumeak maite ditut kurba leunengatik eta emozioen adierazpen irekiengatik. Ez nazazu eskatu bata bestearen gainetik hautatzeko; Bizitza osorako zapuztuko nuke '.\nAzkenean zein generekin ezkondu eta finkatuko litzatekeen galdetuta, honela erantzun du Barryk: 'Egokiena hiru pertsonako etxea osatzea gustatuko litzaidake, gizonarekin eta emakumearekin lotura sexuala eta emozionala izanik.\nBaina ez da erraza moldaketa horretara irekitako bikotea aurkitzea. Beraz, oraingoz, batzuetan gizonezkoekin egiten dut topo eta beste batzuetan emakumeekin egiten dut topo. Oraindik ez dut bikote batekin batera atera '. Pertsona bisexualak gizonezkoen eta emakumezkoen sexuaren arabera erakarri ohi dira. Termino hori berria al da zuretzat?\n'Cis-generoa' delakoak pertsona bat jaiotako generoa dela esan nahi du.\nBeste modu batera esanda, ez dira transgeneroak edo jaiotzakoarekin bat ez datorren genero gisa agertzen dira.\nPentsa ezazu Chastity Bono, emakumezkotik gizonezkoetara igaro zena. Ez da genero ciseko gizonezkoa, emea jaio baitzen baina gizonezko gisa aurkezten baita. Pertsona transgeneroa da. Bere ama, Cher, genero ciseko emakumea da edo emea jaio eta oraindik eme gisa aurkezten da.\nGizonezko bisexual gehienak ez lirateke erakarriko Chastity (edo Chaz, gaur egun ezaguna den bezala), ez baita genero ciseko gizona.\nSexu sexualak genero eta sexu orientazio guztietatik erakartzen dituzten pertsonak dira.\nHaien sexualitatea oso arina da eta ez da sexu edo aurkezpen mota batera mugatzen. Modu sinplean esanda, emozionalki eta fisikoki erakar ditzakete sexu bereko jendea, sexu kontrakoa, pertsona transgeneroa, sexu zibileko jendea, adineko jendea, gizon bitxiak, emakume bitxiak.\nIzan ere, 'pan' aurrizkia grezieratik dator, 'guztiak' esan nahi du. Janelle Monae, oraintxe arrakasta handia duen abeslaria, pansexual gisa definitu du bere burua, Miley Cyrus abeslariak bezala.\nPentsxual gisa autoidentifikatzeak esan nahi du generoak ez duela inolako rolik pertsona horren sexualitatean eta ez dutela genero batengatik bestearekiko lehentasunik, Bisexualitate Institutu Amerikarraren arabera.\nBi genero aukeren inguruan hitz egin dugu hemen: bisexualak eta pansexualak. ABC news-en arabera, gutxienez 58 genero aukera daudela jakiteak harritu egingo zaitu:\nezkontza frustrazio sexuala\nGeneroa ez da konformea\nBiak ere ez\nEtiketa horiek guztiak nahiko berrienak dira gaurko hiztegian gehitutakoak. Badirudi gazteagoak irekiago daudela sexualitatea, maitasuna eta genero identitatea 'ez bitarra' dela, edo ez beltza ez zuria, baizik eta arina eta hunkigarria dela.\nZ belaunaldiak bere baitan hartzen du guztiz naturala dela edozein genero erakartzeko gaitasun espirituala, emozionala eta fisikoa izatea.\nZergatik dira garrantzitsuak harreman dibertigarrien helburuak zure bizitzan\nEzkontza Fun / 2021\nSexua sukaldean hasten da: ezkontza intimitatea lortzeko aholkuak\nBarruko Ezkongabeko Ezkontza Konexioa mantentzea\nEzkontzaren eskubideak eta onurak\nFamiliaren Finantza Plangintza / 2021\nezkontzan sexu gehiago nola eduki\nbigarren ezkontzak zoriontsuagoak dira\nmaitasunik gabeko ezkontza seinaleak\nerrebote harreman memeak


Bizkaiko kiroldegi eta kirol zelaietan datorren asterako iragarritako lanuzte eta grebekin aurrera goaz | LAB SINDIKATUA\nZerbitzu Pribatuak Bestelakoak Bizkaiko kiroldegi eta kirol zelaietan datorren asterako iragarritako lanuzte eta grebekin aurrera...\nBizkaiko kiroldegi eta kirol zelaietan datorren asterako iragarritako lanuzte eta grebekin aurrera goaz\nUrteko jornadaren murriztea, soldaten doitzea, kontratatutako jornaden handitzea eta enpleguan egonkortasuna ekarriko duen mekanismoak bilatzea dira datorren hasteko lanuzte eta greben hasierara bultzatzen gaituzten ezberdintasun handienak.\nNegoziaketa mahaia osatzen dugun sindikatuak: LAB, UGT eta CCOO; Kiroldegi eta kirol zelaietan datorren asterako iragarritako paro eta grebekin aurrera goaz langileok adierazitako haserrea helarazteko.\nKiroldegi, zein kirol klub eta kirol erakunde pribatuetan, kasu gehienetan zerbitzu publikoa eskaintzen duten sektore bateko prekarietate baldintzak ez dira berriak; eta hori da berriz kondenatuko gaituen hitzarmen bat ez sinatzearen arrazoia.\n16 hilabeteren ostean, patronal eta sindikatuen arteko planteamenduen distantzia oraindik handia da. Horregatik, langileok mahaian kolpe bat eman eta mobilizazio egutegi bat ezartzeko beharrean ikusten gara.


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Gaitasun estrategikoa: gaia zertan den\nArgitaratua: Sunday, 3 January 2010, 1:55 PM\nHainbat hiztunek era eraginkorrean komunika dezakete hizkuntz baliabide gutxiren jabe izanik. Nola moldatzen dira, ordea, ehun, berrehun hitzi horrenbesteko etekina ateratzen? Eskuak mugituz, imintzioak eta keinuak eginez, besteak beste. Orobat, isiluneak, errepikak, itzulinguruak ere baliatzen dituzte. “Erraldoi” hitza ezagutzen ez badute “oso handia” esango dute horren ordez. “Baratze emankorra” esaten ez badakite “lur ona” esango dute. Hiztun horiek badira hizkuntza erabiltzeko gaitasun estrategikoaren jabe. Gaitasun estrategikoa gaitasun komunikatiboaren baitan bereizten den osagaietako bat da. Eta komunikazioan duen garrantzia aho batez aitortzen zaio hizkuntz irakaskuntzaren alorrean.\nArtikulu honetan, gaiari begiratuko diogu nondik norako nagusiak jorratuz, eta, definizioak eta estrategia-sailkapenak eskainiz. Ebaluazioa ere hartuko dugu aintzat. Era berean, gaitasun hori irakatsi ote daitekeen izango dugu aztergai. Horrekin guztiarekin batera, euskarari dagokionez, ikerketa-ahalegin xume baten zertzeladak ere eskainiko ditugu.\nArtikulu honetan mintzamen-ariketa komunikatiboak eskaintzen dira. Helduekin lan egiteko dira. Gaiak aldatuta ariketa mota hauek ikasle gazteagoentzatere balio lezakete. Ariketa ereduak dira, irakasleak bere beharretara egokitu ditzakeenak. Adibidez, hurrenkeratze- edo zerrendatze-jardueretan umearen mundutik hurbil dauden itemak hurrenkeratu daitezke: janariak, irudi bizietako pertsonaiak, kirolariak, jolasak, kantak…, asmakizun zientifi koak hurrenkeratu ordez. Hurrenkeratzeko irizpideak aldatzeko aukera ere badago. Gaia ere alda liteke ikasteko arloaren arabera, dela historiako, ingurumeneko, musika eta abarreko edukiak erabilita murgiltze-eredu batean (CLIL). Itemak hurrenkeratzeko jarduerak daude; rol-jokoak egiteko jarduerak daude; produktuak ekoizteko jarduerak daude: eztabaidak, plangintzak… Asmoa goi-mailetarako ariketa-bildumatxo bat egitea da. Ariketa-tipoak izango dira, gero, irakasleak, moldatuko dituenak bere mailen arabera.


Milaka lagunen artean heldu da lekukoa amaieraraino | Gizartea | Berria\nKarmele Jaio lekukoarekin, gaur, amaiera ekitaldian. Idoia Zabaleta / Foku Tamaina handiagoan ikusi\nTxaloak, malkoak, besarkadak. Amaitu da 22. Korrika, eta amestutakoa bezalakoa izan da amaiera: milaka lagun bildu dira Donostiako bulebarrean, eta ozen entzun da haien aldarrikapena: «Hemen gaude euskararen alde». AEK-ko ordezkariek txalo artean egin dituzte azken metroak, misterioa argitu aurretik: Karmele Jaiok idatzia zen lekukoak barruan zeraman mezua, eta idazleak irakurri du oholtza gainean.\n#KORRIKA|ren azken kilometroa ikusi nahi? @AEK_eus bidean irekitzen eta urratzen, Karmele Jaio mezua irakurtzen ta Aize Otañoren hitzak.\nIkusi bideoa!#BERRIAkorrika @berria#HitzEkin pic.twitter.com/Xt0OL1q2Hn\nBesteak beste, euskara gorpuztu egin behar dela esan du, eta bizia eman behar zaiola. Erreferentziek ere garrantzia izan dute: Pello Zabala, Joan Mari Torrealdai, Elbira Zipitria, Julene Azpeitia, Izaskun Arrue eta Maurizia aipatu ditu Jaiok mezuan. «Ekin euskarari, eutsi kateari! Gora Korrika, eta gora euskara!», aldarrikatuz amaitu du.\nGoizean goizetik bildu da jendetza Donostian, eta auzoz auzo joan da lekukoa. Irudi ikusgarriak ikusi dira; adibidez, Egiatik pasatu denean. Eragile nagusien txanda amaieran izan da, Donostiako erdigunean: Gure Esku, Eusko Ikaskuntza, alderdi politikoak, gehiengo sindikala, Hekimen, Euskalgintzaren Kontseilua...\nMezuaren irakurketaren ez da dena amaitu, ordea. Jai egitarau zabala antolatu dute egun osorako hirian. Zortzi gune zabalduko dituzte: Bulebarrean, Alderdi Ederren, kaian, Zuloaga plazan, Plaza Berrian, Trinitate plazan, Gipuzkoa plazan eta Sarriegi plazan. AEK-k, halaber, ohartarazi du gune horietan ez duela inolako «jazarpenik» onartuko: «Ez matxistak, ez sexistak, ez homofoboak, ez arrazistak...; ezta inor edonola gutxiesterik ere».\nHerri bazkaria ere egongo da, Trinitate plazan. Bi txandatan bazkalduko dute, 13:30ean eta 15:00etan. Aurrez, baina, txartela erosi beharko da.\nIluntzean, kontzertuak izango dira zenbait gunetan. Besteak beste, Lamiak, En Tol Sarmiento eta Olatz Salvador musikariak ariko dira zuzenean. Lehentxeago, 16:30ean, bertso saioa izango da kaian, Beñat Gaztelumendi, Oihane Perea, Onintza Enbeita, Sustrai Colina eta Julio Soto bertsolariekin.


Portugaleteko Udala - Eguneko zentroa\nEreduaren araberako eskaera-orria, behar bezala beteta.\nEskatzailearen NANaren fotokopia. NANik eduki ezean, hala eskatzailearen nola haren ordezkariaren nortasuna egiaztatzen duen beste edozein agiriren fotokopia.\nEguneko zentroan astatasunez sartu nahiaren agiria, ereduaren araberakoa.\nTxosten medikoa, ereduaren araberakoa.\nErrolda-agiria. Eskatzailea erroldatuta dagoen udalerrian bizi ezean, egoitza-agiria.\nDiru-sarreren eta ondasunen zinpeko aitorpena, eguneratuta, ereduaren araberakoa.\nGizarte Segurantzaren Institutu Nazionalaren edo pentsioa ordaintzen duen erakundearen egiaztagiria, hauexek adierazten diuena: batetik, eskatzaileak jasotzen duen pentsio ororen urteko zenbateko osoa; eta bestetik, aparteko ordainketen kopurua. Gizarte Segurantzaren Institutu Nazionalaren bulegoa Karlos VII etorbidean dago.\nEskatzailearen Ondarearen gaineko Zergaren eta Pertsona Fisikoen Errentaren gaineko Zergaren aitorpenaren fotokopia. Horien ezean, Ogasun Sailaren agiria, aitorpen horiek egin beharrik ez duela ziurtatzen duena, salbuespen horren zioa ere agertzen duelarik. Ogasun Sailaren bulegoa: Correos kalea 20.\nEskatzailearen, haren ezkontidearen eta haren familia unitateko kide guztien kontu korronte, diru-gordailu eta balio higiezin guztien eguneko saldoaren eta aurreko urteko batazbesteko saldoaren egiaztagiria.\nFamilia unitatearen osaeraren egiaztagiriak, langabeziaren egiaztagiriak, ikaslearena, 18-26 urte bitarteko seme-alabenak ere bai, minusbalioarenak, etab.\nZaintzaileen egoeraren gaineko egiaztagiriak.\nEskatzailea hitzartu gabeko eguneko zentroetan edo itundu batean sartu bada, plaza jaso izanaren ziurtagiria.\nAbuztuaren 22ko 145/2001 Foru dekretua, inoren menpeko adinekoak Bizkaiko Foru Aldundiaren titulartasunpeko eguneko zentroetan sartzeko sistema; inoren menpeko adinekoak eguneko zentroetako plaza itunduetan nahiz hitzartuetan sartzeko sistema; eta inoren menpeko adinekoak eguneko zentroetako plaza ez-itunduetan edo ez-hitzartuetan sartzeko banakako ekonomi laguntzen emakida araupetzen duena.\nNork izapidetzen du eskaera?


Gibelurdina – Parque Micológico Erro-Roncesvalles Parke Mikologikoa\n(Russula gr. cyanoxantha)\nDeskripzioa: kolore aldakorreko ziza da, espezie zehatzen arabera, izan ere, oro har hitz eginda, lau gibelurdin mota daude. Russula generokoak izaki, haragi bikortsua dute, alegia, klarionaren modura hausten dena. Hauek ez dute, laktarioek bezala, latex isurtzen.\nEspezie nagusiak, gainetik:\nRussula cyanoxantha: gehienbat more kolorekoa.\nRussula virescens: berdea eta kutikula arrailtzen dena.\nRussula heterophylla: berde kolorekoa.\nRussula vesca: arrosa-krema kolorekoa.\nGuztiek ere erreparatu beharreko ezaugarriak dituzte:\nHaragia hautsi egiten da bikor txikiak erakutsiz, klarionaren modura (russula guztien ezaugarria)\nHaragiak ez du zapore minik (dastatu, irentsi gabe, zatitxo bat gordin).\nOrriak eta oina zuriak.\nRussula espeziekoak ehunka ziza mota daude eta, hagitz zaila da horietako bakoitza zuzen identifikatzea. Nolanahi ere, bakar bat ere ez da toxikoa, haragi mina izan ezean eta ongi egosiz gero.\nHabitata: espezie mikorrizikoak dira, oihan hostoerorkorretakoak. Pagoaren eta haritzaren erro artean sortzen da.\nEkainaren erditik azaroaren hasierara sortzen da, espezieen arabera lehenago edo beranduago. Russula vesca eta Russula cianoxantha lehenago heldu ohi dira, eta Russula virescens udakoa da peto-petoa. Russula cianoxantha, gainera, azaroaren hasiera arte egoten da, baina gainerako espezieak hotzarekin galdu egiten dira.\nJangarritasuna: bikaina, Russula espezieko zizarik onenetakoa eta gipuzkoar-bizkaitarren ziza kuttunenetakoa.\nOharrak: espezie talde hau oso estimatua da Euskal Herrian.\nNahasteko arriskua: oronja berdea (Amanita Phaloides), espezie hau hilgarria da. Bolba du oinaren azpian, uztaia gerrian eta zuntzezko haragia (zuraren antzekoa), gibelurdinen ezaugarriez oso bestelakoak.\nRussula Olivacearekin ere nahas daiteke. Bigarren mailako gibelurdina esaten zaio, eta aldea da kapelan ezkata finak dituela, orri horixkak eta oin arrosa-kara. Jangarria da, kalitate eskasagokoa, eta gainera, gordinik edo gaizki egosia ziurtatua dago intoxikazio gastrointestinalak eragin izan dituela.\nArgazkia: Jon Mirena Galardi


Nafarroan irakaskuntza publikoaren kalitatea hobetzeko ituna ez da Lanbide Heziketan aplikatzen –\nLABek egiaztatu du Nafarroako Irakaskuntza Publikoaren Kalitatea Hobetzeko Ituna -86/2018 Foru Agindua, irailaren 14koa- ez zaiela aplikatzen ari Lanbide Heziketako irakasle batzuei, eta eskatzen dugu ituna behar bezala aplika dakiela irakaskuntza publikoko irakasle guztiei.\n86/2018 Foru Aginduaren 4. puntuan adierazten da Lanbide Heziketako irakasleek zuzeneko 18 irakastordu izango dituztela astean. Gainerako eskola-orduak elkarbizitzarako, liburutegirako, IKTetarako eta Hezkuntza Departamentuak edo ikastetxeak berak proposatutako beste zeregin, plan eta proiektu batzuetarako izango dira.\n2021-2022 ikasturtean, egiaztatu genuen 93/2021 Ebazpenak, abuztuaren 24koak (2021eko irailaren 15ean 217. NAOn publikatutakoa) eta 21/2019 Foru Aginduak, martxoaren 5ekoak -azken hori ere, 2022ko urtarrilean, LAB sindikatuak Hezkuntza Departamentuan salatutakoa- 86/2018 Foru Agindua aplikatzearekin talka egiten dutela, hots, Nafarroako Irakaskuntza Publikoaren Kalitatea Hobetzeko Itunaren aurka egiten dutela.\nHemen erreferentziazko arauen zehaztasunak:\n93/2021 Ebazpena, abuztuaren 24koa (2021eko irailaren 15ean 217. NAOn publikatutakoa), Lanbide Heziketaren zuzendari nagusiak emana, zeinaren bidez jarraibide batzuk onesten baitira 2021-2022 ikasturterako, hezkuntza sistemaren Lanbide Heziketako ikasketak ematen dituzten ikastetxe publikoen antolaketa eta funtzionamendua arautzekoa, bere 57. atalean –Prestakuntza ziklo bateko irakasleen jarduera Lantokietako Prestakuntzaren aldian- bideratzen zaitu 87/2020 Ebazpenera, uztailaren 28koa, Lanbide Heziketaren zuzendari nagusiak emana, 2020-2021 ikasturterako jarraibideak onesten dituena hezkuntza sistemaren Lanbide Heziketako ikasketak ematen dituzten ikastetxe publikoen antolaketa eta funtzionamendua arautzeko 50. atalera.\nBertan, hirugarren hiruhilekoan, Lantokiko Prestakuntza (LP) moduluaren garapenean ematen diren irakastorduen beherakada konpentsatzeko, egin beharreko jardueren tipologia adieraztean, honako hau dio:\n“LANTOKIKO PRESTAKUNTZAN SARTZEN DIREN ETA SARTZEN EZ DIREN IKASLEEI ARRETA EMATEA”. Sartzen ez denarekin eta modulua gainditzeke duenarrekin klasea ez dela murriztu irizten zaio. Lantokiko Prestakuntza moduluaren aurreko ebaluazio partzialaren azken saioa egin ondoren gainditzeke geratu diren lanbide moduluak errekuperatzeko irakasleek hori berreskuratzeko programa garatu beharko dute. Horrek esan nahi du irakasleek bi errekuperazio-plan ezberdin prestatu behar dituztela, Lantokiko Prestakuntza modulura sartzen diren ikasleentzat eta modulu horretara sartzen ez direnentzat. Gainera, Lantokiko Prestakuntza modulua gainditu gabe duten ikasleei arreta emateko, ez da zehazten nola eman dakiekeen arreta, kontuan hartuta enpresan praktikak egiten egongo direla.\nHorrek esan nahi du lehenengo bi ebaluazioetan irakasleek 19 edo 20 eskola-ordu badituzte, hirugarren hiruhilekoan eskola-ordu berekin jarraituko dutela eta Itunean adostutako 18 eskola-orduak gaindituko dituztela.\nZuzendaritza-taldeekin kontsultatu ondoren, egiazta dezakegu Nafarroako LHko ikastetxe batzuetan puntu hori aplika ez dezaten jakinarazi zaiela. Hala eta guztiz ere, uste dugu beharrezkoa dela puntu hori modu ofizialean zuzentzea 93/2021 Ebazpenean, abuztuaren 24koan, 86/2018 Foru Agindua baino maila txikiagokoa baita.\n21/2019 Foru Agindua, martxoaren 5ekoa, Hezkuntzako kontseilariak emana, Nafarroako Foru Komunitateko hezkuntza sistemako Lanbide Heziketako erdi eta goi mailako ikasleen ebaluazioa, titulazioa eta ikasketen egiaztapena arautzen dituena.\n20.6 artikulua. Zikloan jarraitzea eta hurrengo mailara iragatea.\nEtengabeko ebaluazioaren testuinguruan, ikaslea hurrengo mailara lanbide moduluren batean kalifikazio negatiboa edukita iragaten bada, hurrengo ikasturtean gainditu ez duen lanbide modulua ematen duen irakasleak izanen du modulu horren jarraipena eta ebaluazioa egiteko ardura.\nPrestakuntza zikloko lehen mailan gainditu gabeko lanbide moduluak dituzten ikasleei arreta emateko irizpideak eta modulu horiek errekuperatzeko jarduera, orientazio eta laguntzak jaso beharko dira, hurrenez hurren, ziklo bakoitzeko curriculumean eta programazio didaktikoan.\nartikulua. Heziketa zikloetan ikaskuntzak errekuperatzea.\nIkasleei gainditzeko dituzten moduluetako ikaskuntzak errekuperatzea errazte aldera, ikaslea modulu bat edo batzuk gainditu gabe dituelarik iragaten bada hurrengo mailara, lanbide modulu bakoitzeko irakasleak gainditzeko duen moduluan kalifikazio negatiboa eragin zuten zailtasunak gainditzeko egin behar dituen ariketak jasoko dituen errekuperazio programa bat antolatuko du, ziklo bakoitzerako curriculumean zehaztutako irizpideak eta beren programazio didaktikoak aintzat hartuta.\nBigarren mailara gainditu gabeko lanbide moduluekin iragan diren ikasleen errekuperazio programa ebaluatu eta kalifikatuko duen irakaslea dagokion ikasturtean ikasleak gainditu ez zituen modulu horiek ematen dituena izanen da. Ikasleek gainditu gabe dauzkaten moduluak eta bigarren mailako lanbide moduluak aldi berean egiteko moduan diseinatuko dira, betiere aintzat hartuz gainditu gabe dauzkaten lehen mailako moduluetako jarduerek eta bigarren mailako berezko jarduerek bateragarriak izan behar dutela, ahal den neurrian.\n87/2020 Ebazpena, uztailaren 28koa, Lanbide Heziketaren zuzendari nagusiak emana, 2020-2021 ikasturterako jarraibideak onesten dituena hezkuntza sistemaren Lanbide Heziketako ikasketak ematen dituzten ikastetxe publikoen antolaketa eta funtzionamendua arautzeko.\nb) Egin beharreko egokitzapena martxoaren 5eko 21/2019 Foru Agindua indarrean sartzearen ondorioz (foru agindu horren bidez arautu ziren Nafarroako Lanbide Heziketako erdi eta goi mailako ikasleen ebaluazioa, titulazioa eta ikasketen egiaztapena); beste alderdi batzuen artean, honako hauek hartu beharko dira kontuan:\nBigarren mailara igaro eta lehen mailako lanbide-moduluak gainditu gabe dituzten ikasleei arreta emateko irizpideak ezartzea, bai eta aurreikusitako jarduerak, orientabideak eta laguntzak ere, aipatutako foru aginduaren 20.6 artikuluan ezartzen den bezala.\nHorregatik guztiagatik, LABek eskabide hau aurkeztu dio Hezkuntza Departamentuari:\n21/2019 Foru Aginduan, Lanbide Heziketako ikasleak ebaluatzeari buruzkoan (ikasturte-hasierako jarraibideetan berretsia), irakasleei eskatzen zaie lehen mailan modulu bat jaso eta bigarren mailan matrikulatuta, baina modulua gainditu gabe dituzten ikasleekin berreskuratze plan bat ezar dezatela, jarduerak, orientabideak eta laguntzak barne hartzen dituena, lan horiek moduluari esleitutako eskola-orduetan egin ezin dituztenak (normalean, ikasleak bigarren kurtsoko orduekin bat baitatoz) eta lan hori egiteko ordu-esleipenik izan gabe.\nBadakigu egoera horrek berekin dakarrela irakasleek lan hori eskola-orduetatik kanpo egin behar izatea (jolas-orduetan, arratsaldeetan, eta abar), eta irakasle bakoitzak ikasturtean dagozkion eskola-orduak gainditu egiten ditu. 21/2019 Foru Aginduak, ikasleak ebaluatzeari buruzkoa, ez du kontuan hartzen gela jakin batzuetan tailer batera joan edo praktikak egin behar direnik. Batzuetan, akordioak lortzen dira ikasleekin, hirugarren hiruhilekoko liberazio-orduetan lehen mailako tailerrera joan daitezen Lantokiko Prestakuntzan (egingarria bigarren mailako moduluak gainditu baditu eta Lantokiko Prestakuntzan sartzen ez bada); hirugarren hiruhilekoan tailerrera joango liratekeen ikasle kopurua handituz eta Lantokiko Prestakuntzan sartu baino lehen ikasleek modulu guztiak gainditu ahal izatea eragotziz.\nAntzeko egoera batekin egingo genuke topo modulu jakin batzuetan baldin eta ikasleak gainditu gabeko moduluren batekin sartzen badira Lantokiko Prestakuntzan. Irakasleek, beren eskola-orduetatik kanpo, errekuperazio-plan bat egin behar dute, eta plan horretan ezinbestekoa da ikasleak eskoletara joatea.\nHorregatik guztiagatik, LABek honako hau eskatzen du:\nBete dadila 86/2018 Foru Agindua, irailaren 14koa, Nafarroako Irakaskuntza Publikoaren Kalitatea Hobetzekoa, Lanbide Heziketako irakasle guztientzat.\nLehenik eta behin, beharrezkoak diren jarraibideak eman daitezela argitu dadin lehenengo bi hiruhilekoetan 19 edo 20 eskola-ordu eman dituzten irakasleek ordutegiak aldatzeko aukera dutela, betiere modulua gainditu gabe duten ikasleak dauden moduluak ematen dituztenean. urteko ordu zenbaketan Foru Agindua adierazitakoa bete dadin. Eta ken dadin hurrengo jarraibideak idazterakoan egin beharreko jarduera tipologiaren inguruko bigarren puntua, non irakasleak derrigortzen dituen lehenengo bi hiruhilekoetako ordutegia bere osotasunean betetzera, eta, beraz, 19 edo 20 eskola-ordu izatera. Edo, hala badagokio, Erdi-Mailako eta Goi-Mailako zikloetako 2. mailetan irakasten duten irakasleei, ikasturte hasieratik zuzeneko 18 eskola-ordu aplikatzea.\nBigarrenik eta azkenik, hurrengo mailara lanbide moduluren batean kalifikazio negatiboa edukita iragaten den ikaslerik klasean dagoenean, irakasleei horretarako eskola-orduak esleitzea ikasleen jarraipena eta ebaluazioa egin ahal izateko.\nNafarroan irakaskuntza publikoaren kalitatea hobetzeko ituna ez da Lanbide Heziketan aplikatzen Nafarroan irakaskuntza publikoaren kalitatea hobetzeko ituna ez da Lanbide Heziketan aplikatzen\nNafarroan irakaskuntza publikoaren kalitatea hobetzeko ituna ez da Lanbide Heziketan aplikatzen Nafarroan irakaskuntza publikoaren kalitatea hobetzeko ituna ez da Lanbide Heziketan aplikatzen Nafarroan irakaskuntza publikoaren kalitatea hobetzeko ituna ez da Lanbide Heziketan aplikatzen\nlab, Lanbide Heziketa, nafarroa, Nafarroan irakaskuntza publikoaren kalitatea hobetzeko ituna ez da Lanbide Heziketan aplikatzen, sindikalgintza\n"Bost teilatu" filma jaio da


Donostia Zinemaldia :: Teresa, el cuerpo de Cristo\nHemen zaude: Lehen orrialdea > 55. Edizioa 2007 > Sailak eta filmak\nTeresa, el cuerpo de Cristo / Teresa, the Body of Christ\nXVI. mendeko Espainian, Teresa de Cepeda y Ahumada, Avilako kapare baten alabak ez du gizonezkoen mundu batean duen emakumezko rola onartu nahi: ez du emazte eta ama izatera mugatu nahi. Zer edo zer jasoagoa egon behar duela sinesten du. Idatzi, irakurri, ikasi nahi du. Klausurako komentu batean sartuko da "zer edo zer" horren bila. Kristoren desengainua hartuko du, ordea: klaustroko pareten bestaldera materialismoa eta atzean utzi nahi zuen arinkeria baitira nagusi. Orduan, otoitz eta sakrifiziozko gurutzadan hastea deliberatuko du, lehenik bihurri eta ero, gero lider eta, azkenik, santu bihurtuko duena.\nMadril, 1967. Lehen liburua 25 urterekin argitaratu zuen, 90eko hamarkadako espainiar literaturako erreferenteetako bat bihurtuz, Héroes, Días extraños, Caídos del cielo, Tokio ya no nos quiere, Trífero eta El hombre que inventó Manhattan bezalako liburuekin. 1997an, zinemagintzari heldu zion Pedro Almodóvarrekin elkarlanean Carne trémula filmeko gidoia idatziz. Urte horretan bertan lehen pelikula zuzendu zuen, La pistola de mi hermano, bere eleberri batean oinarriturik. Teresa, cuerpo de Cristo da bere bigarren filma. 2003ko Zinemaldian Zuzendari Berriak Epaimahaiko kide izan zen.\nPaz Vega, Leonor Watling, Geraldine Chaplin, José Luis Gómez, Eusebio Poncela\nEspainia - Britainia Handia - Frantzia


Hemen - Deia\nkarmele jaio 06.03.2020 | 01:49\nNire lagun batek esaten duena gogoratu dut: gauden lekuan egotea oso garrantzitsua dela. Eta gauza bat egiten egon eta burua beste leku batean edukitzearen ondorioen adibide gisa, beti kontatzen du egun batean bizikleta zuhaitz batera lo-tzera joan zela, eta beste zerbait zuzenez buruan, zuhaitza bakarrik lotu zuela, bizikleta libre utziz.\nEgiten ari zaren horretan arreta ez jartzearen ondorio bat hori da: Zure besoak, zure hankak, zure aurpegia ez daudela zure garunarekin koordinatuta. Agian, harreman pertsonaletan azkenaldian gehien eragiten digun gaitzetako bat da. Denok dakigu zer den norbaitekin hitz egiten egotea hark Whatsappsak erantzuten dituen bitartean. Eta arazoa ez da beste leku batean egotea, baizik zauden lekuan ez egotea merezi ez duen beste leku batean egoteko. Izan ere, batzuetan, ihes egiteko baimena dugu: liluratzen gaituen zerbaitekin esnatuta amets egiten dugunean, edo maitemintzen garenean eta beste ezertan pentsatu ezin dugunean, edo asko kezkatzen gaituen konponbide zaileko arazo bat dugunean buruan bueltaka€ Arazoa da leku huts, azaleko, entretenimendu hutseko batera ihes egitea. Arazoa da zure lagunak afari batean esaten dizuna ez entzutea, Instagramera igotzen ari zarelako jaten ari zaretenaren argazki bat.


Inguruneak biombo batekin bereiztea | Consumer\nInguruneak biombo batekin bereiztea\nEtxe txikietan espazio berriak sortzeko irtenbide praktikoa\nIrudia: paz trujillo correa\nTrenkadak ordezkatzera iritsi gabe, biomutuek antzeko funtzioa betetzen dute: espazioak mugatzea. Intimitatea eta diskrezioa irabazteko irtenbide bat dira, batez ere etxe txikietan edo gela gutxikoetan. Ikasteko edo lan egiteko tokia isolatu dezakete, logelaren zati bat aldagailu bihurtu edo jantokirako gordetako eremuaren mugak finkatu. Funtsean, bioontziak dauden espazioetatik abiatuta espazio berriak ezartzeko modu ekonomikoa dira. Etxearen banaketa aldatzeko aukera ematen dute, une bakoitzeko beharretara egokitzeko. Horiei esker, egonaldi bera erabil daiteke bi funtzio desberdinetarako.\nDekorazioaren munduan, bioontziak edozein estilo osatzeko erabiltzen den elementu originala dira: etnikoa, abangoardista, klasikoa… Biomasa-mota asko daude. Egurrez, forjaz, larruz, oihalez, burdinaz, altzairuz… egindakoak aurki daitezke. Landuak, lauak, eskuz pintatuak… Zenbait modelok, gainera, ohiko hosto trinkoen ordez, erreboilo-ilarak erabiltzen dituzte, argi gehiago ematen dutenak.\nEgurrez, forjaz, oihalez, burdinaz edo erreboilo-orriez eginak daude.\nHostoak aldaketa-elementu bat dira, bai kopuruan, bai zabaleran eta altueran aldatzen dena. Faktore horiek ezkutatu edo mugatu nahi den espazioaren araberakoak dira. Bioontzi batzuek orri bat dute, eta beste batzuek sei orri ere izan ditzakete. Orri bakoitzaren zabalera eta altuera ere berdina izan daiteke, estilo homogeneoa gordetzeko, edo aldatu egin daiteke, diseinuaren gainerako lerroarekin hausten duten jatorrizko ereduak lortu arte. Altuera desberdinetako hostoek ikuspen eta argiztapen handiagoa ematen diete espazio ilunei.\nNahiz eta bioontzien bilakaera batez ere Japonian gertatu, osagarri hori Txinakoa da jatorriz. Horregatik dituzte eredu zaharrenek ekialdeko arrazoiak. Pertsonak haizetik babesteko sortu ziren gelen barruan, eta XVII. mendera arte ez ziren iritsi Europara, espazioak banatzeko elementu apaingarri bihurtuta.\nGelak barruan haizetik babesteko sortu ziren\nBioontziak aplikazioen, gaien (diseinua) eta orri kopuruaren arabera sailkatzen dira. Lehen biometroek panel bakarra zuten; gaur egungoek, berriz, bisagrez elkartutako orri batzuk dituzte, tolesteko. Horietan, bertsoak, irudi abstraktuak edo marrazkiak estanpatzen ziren, eguneroko bizitzako ohiko eszenak irudikatzen zituztenak. Gaur egun, panel horiek modelo horien erabilgarritasunari eusten diote -kasu batzuetan diseinua-, nahiz eta denboraren poderioz berritu egin diren, bai materialetan bai estanpatuetan.\nbionbo espazioak hojas-eu irtenbide modelos-eu


Bisita gidatuak eta tailerrak Debabarreneko zenbait herri ezagutzeko, Ondarearen Europako Jardunaldien baitan — Debabarrena turismo\nBisita gidatuak eta tailerrak Debabarreneko zenbait herri ezagutzeko, Ondarearen Europako Jardunaldien baitan\nBisita gidatuak eta tailerrak Debabarreneko zenbait herri ezagutzeko, Ondarearen Europako Jardunaldien baitan Irailetik azarora, eta Ondarearen Europako Jardunaldien barruan, PAISAIA BIZIA izango dugu: paisaiaren eraikuntza Euskadin, kultura arloko 400 proposamen baino gehiagorekin lurraldean osoan, horietatik batzuk gure eskualdean bisitagarriak https://www.debabarrenaturismo.com/eu/albisteak/bisita-gidatuak-eta-tailerrak-debabarreneko-zenbait-herri-ezagutzeko-ondarearen-europako-jardunaldien-baitan https://www.debabarrenaturismo.com/logo.png\nIrailetik azarora, eta Ondarearen Europako Jardunaldien barruan, PAISAIA BIZIA izango dugu: paisaiaren eraikuntza Euskadin, kultura arloko 400 proposamen baino gehiagorekin lurraldean osoan, horietatik batzuk gure eskualdean bisitagarriak\nGipuzkoako Foru Aldundiak, Europar Batasunarekin lankidetzan Europako Kontseiluak sustatutako Ondarearen Europako Jardunaldiak ekintzaren edizio hau antolatzen du. Erakunde ugariren partaidetzarekin, programa honek Ondare Kulturalari buruzko sentsibilizazioan sakondu nahi du.\nJardunaldietan, aparteko kasuetan eta egun jakin batzuetan ateak irekita daude eta jendeari bere ondarea eta historiarekin zerikusia duten bitarteko eta baliabide batzuetara iritsi eta ezagutzeko aukera ematen zaio.\nProposamen horietan, Debabarrenean egin daitezkeen hainbat kultur jarduera jasotzen dira, eskualdeko herriak eta bere txokoak ikuspegi turistikotik ezagutzeko ere parada emango dutenak ezbairik gabe.\nURRIAK 07,14,21,28 (LAR)\nMutriku, marinel eta itsas-gizonen paisaia\nMutrikuko pertsonai historiko ezagunenen inguruan hitz egingo da: Cosme Damian Churruca eta Antonio de Gaztañeta, zeinak berebiziko garrantzia izan zuten egungo hirigunearen osakeran. Txurruka Plaza eta Jasokundeko Amaren elizan, pentsamolde ilustratuek herrira ekarri zituzten kontzeptu urbanistikoez hitz egingo da. Kaletarteetan sartuta, XVII eta XVIII mendeetako jauregiei begira, garaiko itsas gizonen inguruko pasarteak ezagutuko ditugu.\nurriak 7 eta 21, 12:00etan, euskeraz\nurriak 14 eta 28 , 12:00etan, gazteleraz\nURRIAK 15 eta 29 (IGAN)\nMutrikuko hirigune historikoa gure kostaldean ondoen mantentzen denetako bat da. Monumentu Multzo izendatu da, interes historiko-artistiko nabarmeneko etxe eta jauregiak gorde baitira. Familia garrantzitsuen eta itsasgizon trebeen ekintza gogoangarrien istorioak ezagutuko ditugu, baina baita portuaren inguruan bizi izan ziren arrantzale anonimoenak eta emakume kementsuenak ere. Herriko kaleetan barrena, euskal kostaldeko herri arrantzaleen historiaren zati bat deskubrituko dugu.\nurriak 15 , 12:00etan, euskaraz\nurriak 29, 12:00etan, gazteleraz\nURRIAK 21 (LAR)\nEibar tailer-hiria, urban sketchersen begiradapean\nIlustrazioa: Oscar G.Gisasola\nEibarko arkitektura industriala, lantegiak, tailerrak, etxebizitza-tailerrak eta eraikin berezitasunak, auzoak eta 50eko eta 60ko hamarkadetako garapen urbanistikoa izango dira abiapuntua Urban Sketchers-en geldialdirako. Marrazkiak eginez neurri handi batean bere industria jardueraren ondorioz paisaia nabarmenduko dugu. Euskaraz eta gazteleraz. Leku-kopuru mugatua.\nArmagintzaren Museoa: 943 70 84 46 / museoa@eibar.eus\n18:00 bisita museora\nURRIAK 28 (LAR)\nBertako ogibide tradizionalak gaur egun\nOgibideei buruzko jardunaldiaren bidez omenaldia egingo diogu burniaren industriari, orain arte, eta lehen bezala, Elgoibarko lan jarduera bere baitan hartu baitu, gaur egun nazioartean ezaguna den maila handia lortuz.\nMakina Erramintaren Museoa: 943 74 84 56 / museoa@museoa.eus\nAZAROAK 9 (OSTEG.)\nGure herriko mugarriak, gure historiaren lekuko\nHerri oroimenaren elementurik esanguratsuenak ditugu herriaren mugarriak. Eibarko Klub Deportiboko kideak izan dira "Eibarko mugarriak: ikerketa-lana eta landa-lana" egin dutenak. Sarean (www.egoibarra.eus) jarri da lan hori guztia: mugarri bakoitzaren zenbakia eta izena, koordenadak eta zein alturatan dagoen. Hori da ezagutzera eman nahi dena, herritarrek eta bisitariek elementu interesgarri horiek ezagutu ditzaten.\nUdal artxiboa: 943 70 84 23/ egoibarra@eibar.eus